
Sfânta împărăteasă Pulheria 
(10 septembrie /17 februarie) 








Sfinții Pulheria şi Marcian au trăit şi au împărăţit în Constantinopol, în secolul al 
V-lea. Sfânta Pulheria (n. 19 ianuarie 399 - ţ septembrie 453) a fost fiica împă- 
ratului bizantin Arcadie, iar Sfântul Marcian a fost un dreptcredincios general şi 
senator din Tracia. Cei doi împărați creştini şi-au folosit averea spre a zidi case 
pentru săraci, spitale, biserici şi mănăstiri. Ei s-au îndeletnicit până la sfârşitul 
vieţii lor cu privegherea, postul, rugăciunea şi învăţarea altora. Pentru vârsta lor 
înaintată, cei doi au trăit în feciorie. Ei au fost într-un gând, în dorinţa de a cârmui 
împărăţia în chip creştinesc. 

Sfânta împărăteasă Pulheria a trecut la cele veşnice în dată de 10 septembrie 453, 
la vârsta de 54 de ani. Ea a fost îngropată cu multă cinste. Şi-a împărţit întreaga 
avere săracilor. 


Sfântul Marcian a continuat să domnească singur, apărând cu tărie hotărârile Sino- 
dului de la Calcedon. Sfântul Marcian a trecut la cele veşnice în anul 457. 


Împărăteasa Pulheria a fost persoana providenţială, care a apărat şi a susţinut cre- 
dinţa ortodoxă. Sfânta Pulheria a rămas drept „Împărăteasa care şi-a închinat viaţa 
Ortodoxiei”. De aceea, ea a intrat în conştiinţa liturgică a Bisericii, fiind pomenită 
de două ori în Sinaxar. La 17 februarie, împreună cu soţul ei, Marcian şi separat, în 
ziua de 10 septembrie. 

Evanghelia şi Apostolul zilei 






(TUL 1 d A Add dal d 

36. Unul din farisei L-a rugat pe lisus să mănânce cu el. Şi intrând în casa 
fariseului, a şezut la masă. 

37. Şi iată era în cetate o femeie păcătoasă şi aflând că şade la masă, în casa 
fariseului, a adus un alabastru cu mir. 

38. Şi, stând la spate, lângă picioarele Lui, plângând, a început să ude cu lacrimi 
picioarele Lui şi cu părul capului ei le ştergea. Și săruta picioarele Lui şi le 
ungea cu mir. 

39. Și văzând, fariseul, care-L chemase, a zis în sine: Acesta, de-ar fi prooroc, ar 
şti cine e şi ce fel e femeia care se atinge de EL, că este păcătoasă. 

40. Şi răspunzând, lisus a zis către el: Simone, am Să-ţi spun ceva. Învăţătorule, 
spune, zise el. 

41. Un cămătar avea doi datornici. Unul era dator cu cinci sute de dinari, iar 
celălalt cu cincizeci. 

42. Dar, neavând ei cu ce să plătească, i-a iertat pe amândoi. Deci, care dintre ei 
îl va iubi mai mult? 

43. Simon, răspunzând, a zis: Socotesc că acela căruia i-a iertat mai mult. lar El 
i-a zis: Drept ai judecat. 

44. Şi întorcându-se către femeie, a zis lui Simon: Vezi pe femeia aceasta? Am 
intrat în casa ta şi apă pe picioare nu Mi-ai dat; ea însă, cu lacrimi, Mi-a udat 
picioarele şi le-a şters cu părul ei. 

45. Sărutare nu Mi-ai dat; ea însă de când am intrat, n-a încetat să-Mi sărute 
picioarele. 

46. Cu untdelemn capul Meu nu l-ai uns; ea însă cu mir Mi-a uns picioarele. 

47. De aceea îţi zic: lertate Sunt păcatele ei cele multe, căci mult a iubit. lar cui 
se iartă puţin, puţin iubeşte. 

48. Și a zis ei: lertate îţi sunt păcatele. 

49. Și au început cei ce şedeau împreună la masă Să zică în sine: Cine este 
Acesta care iartă şi păcatele? 

50. Iar către femeie a zis: Credinţa ta te-a mântuit; mergi în pace. 


Apostol 

1. Tu, deci, fiul meu, întăreşte-te în harul care e în Hristos lisus, 

2. Şi cele ce ai auzit de la mine, cu mulţi martori de faţă, acestea le încre- 
dințează la oameni credincioşi, care vor fi destoinici să înveţe şi pe alții. 

3. Suferă împreună cu mine, ca un bun ostaş al lui Hristos lisus. 

4. Nici un ostaş nu se încurcă cu treburile vieţii, ca să fie pe plac celui care 
strânge oaste. 

5. Iar când se luptă cineva, la jocuri, nu ia cununa, dacă nu S-a luptat după 
regulile jocului. 

6. Cuvine-se ca plugarul ce se osteneşte să mănânce el mai întâi din roade. 

7. Înţelege cele ce-ţi grăiesc, căci Domnul îţi va da pricepere în toate. 

8. Adu-ţi aminte de lisus Hristos, Care a înviat din morți, din neamul lui David, 
după Evanghelia mea, 

9. Pentru Care sufăr până şi lanţuri ca un făcător de rele, dar cuvântul lui 
Dumnezeu nu se leagă. 

10. De aceea toate le rabd, pentru cei aleşi, ca şi ei să aibă parte de mântuirea 
care este întru Hristos lisus şi de slava veşnică. 

Slujba - Pomenirea încununatei de Dumnezeu împărătesei şi fecioarei Sfintei 
Pulheriei (luna lui septembrie în 10) 

as% C4% 83_Pulheria_Slujba 


https://archive.org/details/sf.-pulheria-iasi- 1840 

Tipărită cu cheltuiala dumisale marelui vistier a Prinţipatului Moldaviei lordaki 
Ghika laşi - în Tipografia Sfintei Mitropolii - 1840 


Vecernie 


Seara la Vecernie, după Fericit bărbatul, la Doamne strigat-am, punem Stihirile pe 
6, şi cântăm Stihirile praznicului 3: 


Astăzi Dumnezeu cel ce Se odihneşte pe scaune gânditoare şi Aceasta este ziua 
Domnului şi Deşi cu dumnezeiască voinţă, şi a Sfintei 3, glas 4, Ca pe un viteaz 
între mucenici. 


Cu pravoslavie căutând împărăţia cea cerească, pe cea trecătoare împărăție ai 
defăimat-o, slăvită, şi ai ajuns la sfârşitul cel veşnic, înfăţoşindu-te |înfățişîndu-te] 

la Stăpânul tău Hristos împodobită ca o împărăteasă cu cununa fecioriei Pulherio, 
ceea ce eşti îndreptare, şi pildă desăvârşit a fecioarelor. 


Ca cu o podoabă împărătească, şi ca cu o cinstită porfiră, cu poruncile lui Hristos 
te-ai îmbrăcat nebăgând seamă de cele de jos, ca de cele stricăcioase, de sufletul 
tău cel nestricăcios cu bărbăţie te-ai îngrijit, de aceea ai câştigat şi răsplătirile 
împărăției celei de sus, împărăteasă arătându-te, încununată cu fecioria. 


Pe cei ce te cinstesc slăvito şi pomenirea ta laudă, din răutatea patimilor slobo- 
zeşte-i. Şi spre cele ce cheamă cu cucerie numele tău cel sfânt, prea cinstită 
Pulherio. Vino de faţă, şi ne mântuieşte cu rugăciunile tale din tot felul de pri- 
mejdii, de foame şi de ciumă şi de toată stricăciunea. 


Slavă, glas 8 


Credinţa ce ai propovăduit cu pravoslavie în Halchidon [Calcedon], de Dumnezeu 
încununat-o, cu ostenelile şi învăţăturile purtătorilor de Dumnezeu Părinţi 
întărindu-o, ca o podoabă dumnezeiască, în cer lucrată Bisericii lui Hristos o ai dat, 
întru care şi lăudându-se slăveşte mărind pe Dumnezeu Cuvântul cel întrupat în 
două fiinţe [firi] nedespărţit, şi în două lucrări şi voințe, cu care împreună rugându- 
te lui Hristos cere, o Pulherio tuturor credincioşilor curăţire, şi mare milă. 


Intru slăvită zi a praznicului... 


[Vohod. Lumină lină. Prochimenul zilei şi Paremiile: Din prorocia Isaiei: Bucura- 
se-va sufletul tău întru Domnul. Caută la Vecernia Sfinţilor Împărați Constantin şi 
Elena. A doua Paremie, Din Prorocia Isaiei: Luminează-te, luminează-te 
Ierusalime, că a venit lumina ta. Caută tot la Vecernia Sfinţilor Împărați. A treia 
Paremie, De la Înţelepciunea lui Solomon: Drepţii în veac vor fi vii. Caută 
Decembrie la Vecernia Sfântului Sava. ] 


La Litie 
Samoglasnica, glas 2: Viaţă plăcută lui Dumnezeu petrecând, de slava cea împă- 
rătească te-ai lepădat. De aceea calea cea strâmtă călătorind, ai ajuns la lăţimea cea 
dumnezeiască a Raiului. Şi cu putere de sus îmbrăcându-te, ai întărit învăţătura 


dumnezeieştilor Părinți, Pulherio, lauda şi înfrumusețarea Bisericii. 


Slavă, glas 8 

Strălucita, şi dumnezeiasca sărbătoare a Pulheriei celei pururea pomenite, a chemat 
mulțimea credincioşilor la ospătare de taină. Veniţi, şi vă săturaţi toți de veselie 
duhovnicească, şi strigaţi către dânsa: Ceea ce ai înălțat ceata credincioşilor, şi de 
Dumnezeu te-ai slăvit, cere sufletelor noastre curăţire de păcate şi mare milă. 


Şi acum, a praznicului 
Veniţi toţi credincioşii către Fecioara să alergăm... şi c.l. 

La Stihoavnă 
Stihirile, glas 1, A cetelor cereşti: 
Slava Bisericii dorind, ai surpat cu bărbăţie rătăcirea ereticilor, adunând dumne- 
zeiescul Sobor al Părinților, de Dumnezeu încununată Pulherio! Prin care ai 
cunoscut pe Hristos un Dumnezeu în două firi. 
Frumuseţea împărăției celei pământeşti, cu bunătăţile cele lucrătoare, mai strălucită 
ai făcut-o de Dumnezeu înţelepţito Pulherie. De aceea nouă ne deschide drumul cel 
ceresc, şi fericit, izbăvindu-ne de cele trecătoare. 
Cu dumnezeiescul mir al bucuriei ungându-te, n-ai băgat seamă de slava cea 
pămîntească, şi de jos, de aceea dobândind viaţa cea neîmbătrânitoare, arată-te la 
cei ce te cinstesc, dumnezeiască apărătoare, şi gata ajutor, scoţându-i din toate 
greutăţile. 
Slavă, glas 8 
Cea îmbrăcată cu bunătăţile, şi luminată cu cugetul, cea împodobită cu untul de 
lemn al fecioriei, cu înfrânarea şi cu strădania, ceea ce ai răsărit din 
împărăteasa cetăților, şi ai făcut adunarea purtătorilor de Dumnezeu Părinți, 
pentru îndoimea firilor lui Hristos Dumnezeu. Nu înceta pentru noi către 
Domnul rugându-te, Pulherio prea slăvită, să se mântuiască sufletele noastre. 
Și acum, a praznicului 


Aceasta este ziua Domnului... 


Tropar, glas |: 

Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau Ție, Dătătorule de viaţă: Slavă învierii Tale, Hristoase; slavă 
împărăției Tale; slavă rânduielii Tale, Unule, lubitorule de oameni. 


Lângă scaunul Ziditorului stând, Pulherio şi cu razele slavei celei neapropiate 
strălucindu-te, te rugăm nu lipsi a cere nouă celor ce cu credinţă te cinstim, iertare 
de greşale, şi slobozire din greutăţi, mărire aducând Celui în trei strălu-ciri singur 
Împărat, carele te-a slăvit pe tine cu slava cea dumnezeiască a împărăției Sale. 


Slavă, tot acelaşi Tropar. Și acum, a praznicului. 
La Utrenie 
După prima Catismă, Sedealna, glas 3: 


Podobie: De frumuseţea fecioriei tale şi de prea luminată curăţia ta Gavriil mi- 
rându-se, a strigat ţie, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Dulceaţa cea lumească urându-o cinstito, slava împărătească, gunoi ai socotit-o, şi 
cu bunătățile împodobindu-te, bărbăteşte ai biruit cu darul Duhului, Pulherio 
pururea pomenită, pe balaurul cel mult meşteşugăreţ, carele a surpat pe Eva. De 
aceea cu umilință strigăm, mântuieşte pe cei ce te laudă cu credinţă. 


Slavă, tot aceasta. Și acum, a praznicului 

Podobie: Strigă Davide ce S-a jurat ţie Dumnezeu... şi c.l. 

După a doua, Sedealna, glas 4: 

Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 


de oameni. 


Cu curăția împodobindu-ţi haina sufletului tău, cu untul de lemn al fecioriei 
luminându-ţi candela prea slăvită, înlăuntru întru împărăţia cerească ai intrat, 

bucurându-te  Pulherio, cu fecioarele cele înțelepte rugându-te Domnului pentru 
robii tăi. 


După Poleleu, Sedealna, glas 3: 


Mărturisirea dumnezeieştii credinţe, o ai înălțat în Halkidon [Calcedon], dumne- 
zeieşte aducând ceata Părinților, care propovăduia mântuitoarele dogme, prin care 
au luminat inimile credincioşilor, cu care dimpreună prea slăvito, roagă pe Hristos 
Dumnezeu să dăruiască nouă mare milă. 


Slavă, tot aceea. Și acum, a praznicului: 
Podobie: Să se bucure cerul, pământul să se veselească şi c.l. 
Antifoanele, glas 4. 


Prochimenul, glas 4: Ridicat-am ales dintru norodul Meu, aflat- am pe David 
sluga Mea, cu untul de lemn al Meu l-am uns pre el. 


Stih: Pentru aceea te-a uns pe tine Dumnezeul Dumnezeul tău cu untul de lemn al 
veseliei mai mult decât pe părtaşii tăi. 


Toată suflarea, Evanghelia, caută la Sfinţii Împărați. După Evanghelie 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă... 


Pentru rugăciunile de Dumnezeu încununatei Milostive, curăţeşte mulțimea 
greşalelor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Şi îndată Samoglasnica, glas 2: Viaţă îndumnezeită petrecând. Caută la Lutie. 
Canonul Sfintei Pulheriei 

Peasna 1, glas 2: 

Irmos: Veniţi, popoare, să cântăm cântare lui Hristos Dumnezeu, cel ce a despărțit 

marea şi a trecut pe poporul pe care l-a slobozit din robia egiptenilor, că S-a prea 

mărit. 


De dumnezeiască laudă, umple gura mea cea întinată, ca să laud ostenelile slăvitei 
Tale împărătesei Pulheriei pe care o ai mărit. 

Veniţi credincioşilor în Duhul Sfânt, bucurându-ne astăzi întru pomenirea împă- 
rătesei fecioarei, laude să împletim, pe Hristos cel ce a încununat pe aceasta slă- 
vind. 


Sfântul tău şi cinstit praznic, strălucind sufletele cele din lume astăzi, le-a luminat, 
primind din soare lumina cea gânditoare şi prea mult strălucită. 


Bogorodicina 


Pe tine ceea ce eşti mai presus de cuvânt, Născătoare de Dumnezeu, ca pe o tare 
ajutătoare a tuturor asupriţilor, prea nevinovată te slăvim neîncetat şi te fericim. 


Peasna a 3 


Irmos: Intăreşte-ne pe noi întru 'Tine, Doamne, cel ce prin lemn ai omorât păcatul; 
şi frica Ta o sădeşte în inimile noastre ale celor ce Te lăudăm pe Tine. 


Dumnezeieşte întru curăţie vieţuind, nestatornicia celor stricătoare o ai schimbat cu 
adevărat, cu împărăţia cea mai bună Pulherio şi te-au arătat neguţător de cele mari. 


Slăbiciunea femeiască întărindu-o, ai suferit zăduful zilei slăvito, cu gândirea de 
Dumnezeu cugetătoare, scăpând de gerul cel veşnic. 


Întru dumnezeieştile cugetări sporind spre slava Celui Preaînalt ai ridicat pustni- 
cilor dumnezeieşti lăcașuri, întru care cu cuviință Domnul Se slăveşte. 


Bogorodicina 


Cu picătura cea din milostivire a rugăciunii, stinge văpaia sufletului meu de Dum- 
nezeu Născătoare pururea Fecioară, al milostivirii izvor izvorându-mi. 


După Peasna a 3- a, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 
țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Biserica lui Hristos împodobind şi lăcaş cu bună credinţă ridicând, întru acestea ai 
aşezat politie |noXirsia = cetate] cerească şi credincioşilor te-ai făcut luminător 
prea luminos, povăţuindu-i pe dânşii la lăcașurile cele sfinte. Pentru aceasta după 
vrednicie ai luat răsplătire ostenelilor tale slăvito, Împărăţia cerească, Pulherio de 
Dumnezeu încununată roagă-te lui Hristos Dumnezeu iertare de greşale să dăru- 
iască celor ce prăznuiesc cu dragoste sfântă adormirea ta. 


Slavă... tot aceea. Și acum.., a praznicului 
Peasna 4 


Irmos: Auzit-am, Doamne, glasul rânduielii Tale şi Te-am prea mărit pe Tine, 
Unule, Iubitorule de oameni. 


Lăcaş te-ai făcut Duhului, împodobit luminat cu faptele cele bune, Pulherio lauda 
Bisericii. 


Cu vitejească cugetare pe vrăjmaş bărbăteşte l-ai surpat, înfrângând tu pornirile 
patimilor. 


Ca o fecioară de Dumnezeu însuflată, ca o împărăteasă de Dumnezeu încununată, 
înaintea scaunului Ziditorului stând, de credincioşi fă aducere aminte. 


Bogorodicina 


Cel ce te-a dobândit cu credință pe tine Stăpână ocrotitoare, şi a vieţii Fecioară 
aşteptare, nu se vor ruşina. 


Peasna 5 
Irmos: Dătătorule de lumină şi Făcătorule al veacurilor, Doamne, întru lumina po- 
runcilor Tale îndreptează-ne pe noi, că afară de Tine pe alt dumnezeu nu cu- 


noaştem. 


Ascultând de tine, sfântul Sobor al părinţilor, nebunia cea fără de minte a ere- 
ticilor, bărbăteşte o ai surpat, iubind a Bisericii dumnezeiască lumină. 


Ca un sfeşnic luminos pe toți luminezi minunat, dogmele cele bine credincioase 
din dumnezeieştile vistierii a Duhului, norodului celui hristianesc deşertând slăvito. 

Pe Dătătorul de lumină cela ce este în două voinţi şi în două lucrări Om, şi Dumne- 
zeu, dimpreună cu Sfinţii părinţi de Dumnezeu încununat-o L-ai propovăduit. 


Bogorodicina 


Dătător de bine pe Hristos de Dumnezeu Născătoare curată născând, pe mine cel ce 
mă clătesc acum, de cumplitele întreitele valuri, cu milostivirea ta Fecioară mă vin- 
decă. 


Peasna 6 


Irmos: Intru adâncul greşellor fiind înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Intru adâncul patimilor înotând, către al tău liman năzuiesc, cu rugăciunile tale 
mântuieşte-mă din nevoi, Pulherio, pe robul tău. 


Incununându-ţi dumnezeieşte viaţa ta, cu adevărat împărăteasă te-ai arătat de Dum- 
nezeu încununată, cu fecioria strălucind Pulherio, podoaba fecioarelor. 


Cu pânzele faptelor bune, îndreptând corabia vieţii cea cu multe chinuri, către li- 
manuri ai ajuns, unde soborul sfinților se veseleşte. 


Bogorodicina 


Ceea ce eşti mai presus de puterile cereşti, mai presus de toată răutatea, fă-mă cu 
rugăciunile tale, pe mine cel ce te slăvesc de-a pururea cu mulţumită. 


După Peasna 6, Condacul, glas 8: 


Podobie: Apărătoarei Doamne, pentru biruinţă, mulțumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozeşte-ne din toate nevoile, ca să strigăm ţie: Bucură-te, mireasă puru- 
rea Fecioară! 


A împărătesei şi fecioarei încuviinţată, săvârşind credincioşii pomenirea cea de pe- 
ste an, să lăudăm strigând întru umilinţă, Pulherio acoperământul şi podoaba feci- 
oarelor, de tot felul de întâmplări izbăveşte-ne, ca să strigăm ţie: bucură-te, cu 
adevărat de trei ori fericită. 

Icosul: De sus primind împărătescul sceptru, către înălțimea Împărăției cerurilor 
te-ai ridicat Pulherio fericită, porfira cea din fapte bune purtând, şi cu cununa cură- 
ției fiind încununată, pentru aceasta strigăm ţie: 

Bucură-te, slava cea cinstită a Bisericii; 

Bucură-te, luminoasa podoabă a fecioriei; 

Bucură-te, lauda dreptslăvitorilor; 

Bucură-te, a rău slăvitorilor vrăjmaşi surpare; 

Bucură-te, că tu ai prea înălțat Biserica lui Hristos; 

Bucură-te, că tu ai oborât [doborât] eresurile vrăjmaşului; 

Bucură-te, că eşti a bine slăvitorilor slavă; 

Bucură-te, că sfărâmi săgețile drăceşti; 

Bucură-te, al Răsăritului lucefere neînserate; 

Bucură-te, steaua credinţei cea neapusă; 

Bucură-te, prin care s-a întărit credinţa; 

Bucură-te, prin care S-a slăvit Ziditorul; 

Bucură-te, cu adevărat de trei ori fericită. 


Sinaxar 


Intru această lună (septembrie) în zece zile, săvârşim pomenirea de Dumnezeu 
încununatei şi fecioarei Sfintei împărătesei Pulheriei. 


Stihuri: 

Cu adevărat de-a dreapta Hristoase, Pulheria a stătut, 
După psalmist împărăteasa precum 1 s-a căzut. 
Pulheria la zece întru această lună, 

A adormit somnul cel mai de pe urmă. 


Cu ale împărătesei sfinte rugăciuni Doamne lisuse Hristoase miluieşte-ne şi ne 
mântuieşte pe noi. Amin. 


Peasna 7 


Irmos: Chipul cel de aur în câmpul Deira cinstindu-se, cei trei tineri au călcat 
porunca cea fără de Dumnezeu şi fiind aruncaţi în mijlocul focului, răcorindu-se au 
cântat: Binecuvântat eşti, Dumnezeul părinţilor noştri. 


Slava lui Hristos prin oglinda gânditoare a Fecioarei înțelegând, ai dorit de aceea 
dumnezeieşte prea fericită, şi alergând în urma ei prin pustnicie, ai strigat: Bine eşti 
cuvântat, Dumnezeul părinților noştri. 

Cu podoaba cea frumoasă a împărăției, cea prin fapte bune împestrită îmbrăcându- 
te, ai arătat vederat podoaba pravoslaviei tuturor Pulherio, celor ce cu credinţă slă- 
vesc şi cântă: Bine eşti cuvântat, Dumnezeul părinţilor noştri. 


Cu înţelepciunea lui Dumnezeu din pruncie fiind împodobită, bârfirea ereticilor o 
ai astupat cu Duhul, Soborul Sfinților părinţi cu pravoslavie adunând, pe Dumne- 
zeul cel lăudat cu dreaptă credinţă prea înălţându-L. 


Bogorodicina 


De oamenii cei cumpliţi, şi de dracii cei vicleni, şi de toată altă supărare şi întâm- 
plare şi de toată răutatea izbăveşte-mă Sfântă Fecioară, şi mă păzeşte ca să cânt: 
Bine eşti cuvântat, Dumnezeul părinţilor noştri. 


Peasna 8 


Irmos: Pe Dumnezeu, cel ce S-a pogorât în cuptorul cel cu foc către tinerii evre- 
ieşti şi văpaia întru răcoreală a prefăcut-o, ca pe Domnul lăudaţi-L lucrurile şi-L 
prea înălţaţi întru toţi vecii. 


Cu strălucirea Duhului chiar fund luminată la suflet, ca un luminător, podoaba 
împărătească întru curăția minţii şi cu dumnezeieşti osteneli ai împodobit, lăudând 
pe Hristos întru toţi vecii. 


Frica lui Dumnezeu cea cinstită, în pântecele minţii câştigând, ai născut duhul pra- 
voslaviei întru credinţă, sfaturile ereticilor cu râvna cea dumnezeiască răpindu-le, 
dimpreună cu părinţii pe Hristos slavoslovind. 


Cu puterea cea dumnezeiască, bărbăteşte stricăciunea celor ce se văd, trecând cu 
vederea, către slava cea împărătească a desfătărilor celor mai presus de lume, întru 
cântări lăudând te-ai înălţat, pe Tine Te prea lăudăm Hristoase în veci. 
Bogorodicina 

Ca un nor luminos pe Hristos cel ce este Soarele cel prea îndumnezeit, în braţele 
tale II porţi Maică, prin care întunericul patimilor sufletului meu, luminează-l cu 


lumina nepătimirii de Dumnezeu Născătoare. 


Peasna 9 

Irmos: Pe Dumnezeu Cuvântul, cel din Dumnezeu, care cu negrăită înţelepciune a 
venit să înnoiască pe Adam cel căzut rău întru stricăciune prin mâncare, din Sfânta 
Fecioară negrăit Intrupându-Se pentru noi credincioşii, cu un gând întru laude să-L 
mărim. 


Mai presus de toate grijile trupeşti ridicându-te, cu dragostea Împăratului a toate 
Hristos viață netrupească ai dorit, pentru aceea întru împărăţia lui Hristos sălă- 
şluindu-te cu gândul văzând slăveşti pe Dumnezeu cel în trei ipostasuri. 


Pomenirea ta cea purtătoare de lumină, ca un soare a răsărit, luminând pe toți cre- 
dincioşii cei ce te slăvesc întru dânsa, ca pe o împărăteasă dumnezeiască a lui Hri- 
stos şi elironoamă [x "mpovopoţ = moştenitoare] a împărăției Lui, şi a tuturor sfin- 
ților împreună locuitoare. 


Pe cei ce te laudă pe tine cu credinţă, şi pe cele ce cu sufletească osârdie, au câş- 
tizat numele tău cel slăvit Pulherio, nu înceta apărându-i de tot felul de patimi 
cumplite izbăvindu-i şi de gheena ce va să fie cu rugăciunile tale, ţie ne rugăm. 
Bogorodicina 

Cu razele cele luminoase a Celui ce S-a întrupat din tine, mai presus de minte Prea- 
sfântă Fecioară, cei ce te cunoaştem pe tine Născătoare de Dumnezeu, ne luminăm 
cu credință, şi de întunericul patimilor, şi de primejdii, şi de toate întâmplările 
vieţii ne izbăvim. 

Svetilna: Muierilor (femeilor) ascultați, de 2 ori 

Slavă... 

Poruncilor lui Hristos cu credință urmând, petrecere ai avut străină, în palaturile 
împărăteşti locuind, săracilor bogăţia ai împărţit, şi viaţă ai dobândit nestricăcioa- 
să după moarte, pe care a o dobândi şi noi, te rugăm Pulherio. 


Şi acum, a praznicului 


La Toată suflarea punem Stihirile pe 4, şi cântăm Podobia, poftorind [repetând] cea 
dintâi Stihiră, glas 2, 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 

demnat a săruta, cu inima şi cu buzele, trupul Tău cel nestricat. Insă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când prin voinţa dumnezeiască prea cinstito, ai cugetat a aduna Soborul părinţilor, 
atuncea credinţa cea neclintită o ai întărit, a lui Constantin urme înţelepţeşte ur- 
mând, a celui ce a prea înălţat Biserica lui Hristos, drept aceea dimpreună cu acela 
Pulherio stând înaintea scaunului Ziditorului, adu-ţi aminte pentru noi rugămu-ne. 


Cu adevărat s-a plinit întru tine zicerea prorocului şi împăratului, ca una ce ai fost 
pomăzuită [unsă] de Dumnezeu prin darul Duhului, prin untul de lemn de sus 
Pulherio, de Dumnezeu încununat-o, slava credinţei pe care o ai şi prea înălţat în 
Halchipag [Calcedon] luminat, Cuvântul şi Dumnezeu întrupat în două lucrări cu 
adevărat deopotrivă, şi în două voinţi propovăduind. 


De dragostea şi dorinţa lui Hristos fiind aprinsă la inimă, năvălirile trupeşti, Du- 
hului le-ai supus prin vieţuirea ta cea dumnezeiască, şi fecioria păzindu-o cu fru- 
museţea cea împărătească, cu adevărat te-ai îmbrăcat întru bucuria sufletului, pen- 
tru aceasta cu cetele fecioreşti înaintea Impăratului a toate stând Pulherio, adu-ţi 
aminte de slugile tale. 

Slavă, glas 8 

Venind cu trupul către lordan Doamne... 

De dulceaţa cea trupească, nebăgând seamă prea lăudat-o, împărăţia cea cerească 
prin post, şi prin rugăciuni, Pulheria prea bine credincioasa şi neprihănita împără- 
teasă, cu toată silința sufletească o a dobândit, izbăvindu-se din cursele stăpâni- 
torului lumii celui cumplit. Pentru aceea pe cei ce cinstesc cu dragoste, pomenirea 
ta cea luminată, de primejdii şi de patimi stricătoare de suflet, degrab îi izbăveşte. 
Și acum, a praznicului 

Cântaţi noroade Maicii Dumnezeului nostru cântaţi. 


Slavoslovia cea mare, şi Otpust. 


Tehnoredactare: Filimon Daniel 

Acatistul Sfintei împărătese Pulheria 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


SR 5 e 


Troparul Sfintei împărătese Pulheria, glasul al 4-lea: Sfântă împărăteasă Pulheria, 
roagă pe Milostivul Dumnezeu ca să dea iertare de păcate sufletelor noastre. 


&&& 


Condacul 1 

Biserica se împodobește ca şi cu o diademă cu vieţuirea ta cea luminată de înţe- 
lepciunea Duhului şi saltă văzându-te pe tine strălucind întru lumina cea ne- 
apropiată, strigând Celui care te-a cinstit pe tine: Aliluia! 


Icosul 1 

Purtarea de grijă a lui Dumnezeu te-a rânduit pe tine ca pe un dar minunat al împă- 
răţiei greceşti, ca să aperi Biserica de tulburările ereticilor şi cu acoperământul 
păcii ţesut din rugăciunile tale să aduci mângâiere poporului, care te întâmpină pe 
tine cu flori de gânduri luminate: 

Bucură-te, comoară a darurilor Ortodoxiei; 

Bucură-te, păzitoare a testamentului credinţei; 

Bucură-te, risipirea întunericului ereziilor; 

Bucură-te, povăţuitoare pe cărările păcii; 

Bucură-te, vistierie a gândurilor cereşti; 

Bucură-te, alergare la hotarul înţelepciunii; 

Bucură-te, dar de sus spre mântuirea poporului; 

Bucură-te, oglindă a frumuseţii Ziditorului; 

Bucură-te, vas curat al evlaviei sfințitoare; 

Bucură-te, podoabă a Bisericii lui Hristos; 
Bucură-te, păzitoarea dogmelor părinteşti; 
Bucură-te, curăţie desăvârşită a sufletului; 
Bucură-te, Sfântă împărăteasă Pulheria, mare apărătoare a Ortodoxiei! 


Condacul al 2-lea 

Ca pe o comoară a darurilor dumnezeieşti te-a aflat pe tine Biserica, pe care o ai 
cârmuit cu gândul înțelepciunii celei de sus, voind a o păzi nebiruită de săgețile lui 
Veliar, spre a aduce în pace Stăpânului cântarea: Aliluia! 


Icosul al 2-lea 

Fost-ai încununată cu cinstirea de augustă, căci înţelepciunea ta covârşea vârsta cea 
tânără, având izvor al darurilor tale pe Însuşi Hristos, cel care te povăţuia tainic a 
urma calea desăvârşitei feciorii, ca să primeşti de la îngeri cântări ca acestea: 
Bucură-te, sălaş al darului înţelepciunii; 

Bucură-te, vieţuire întru lumina curăţiei; 

Bucură-te, carte a cuvintelor Duhului; 

Bucură-te, călăuzitoare spre limanul mântuirii; 

Bucură-te, iubitoare a frumuseţii îngereşti,; 

Bucură-te, bună chivernisire a comorii fecioriei; 

Bucură-te, vas al miresmelor rugăciunii; 

Bucură-te, flacără nestinsă a dorului dumnezeiesc; 

Bucură-te, chimval sfințit al Duhului; 

Bucură-te, împodobirea minţii cu vălul Duhului; 

Bucură-te, păzitoarea fecioriei desăvârşite; 

Bucură-te, mângâierea celor tulburaţi; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 3-lea 
Fiind luminată de Cuvântul vieţii, prin înţelepciunea cuvântului tău pe surorile tale 
le-ai adus la Hristos, ca să-l slujească Lui întru fecioria sufletului şi a trupului în 
cântări de: Aliluia! 


Icosul al 3-lea 

Urmând celei care s-a făcut prestol de heruvimi şi înălţime neajunsă a fecioriei, te- 
ai dăruit cu totul Împăratului îngerilor, făcând legământul fecioriei desăvârşite pe 
jertfelnicul iubirii dumnezeiești; pentru aceasta, împreună cu darul fecioriei ai 
adus, ca semn văzut al făgăduinţei, prestolul dumnezeiesc cel din aur şi pietre 
scumpe, primind de la îngeri daruri de cântări ca acestea: 

Bucură-te, înţeleaptă păzitoare a fecioriei; 

Bucură-te, râvnitoarea vieţuirii îngereşti; 

Bucură-te, luarea crucii fecioriei; 

Bucură-te, dorirea celor mai presus de minte; 
Bucură-te, plinitoarea testamentului mai presus de fire; 
Bucură-te, oglindă a cugetării înalte; 

Bucură-te, plinirea dorului de desăvârşire; 

Bucură-te, înfrumusețare cu podoaba fecioriei; 
Bucură-te, vas luminat de raza Tatălui; 

Bucură-te, pecete a vieţuirii neîntinate; 

Bucură-te, templu sfințit al Cuvântului; 

Bucură-te, prestol al doririlor dumnezeieşti; 
Bucură-te, Sfântă împărăteasă Pulheria, mare apărătoare a Ortodoxiei! 


Condacul al 4-lea 

Primită fiind la împărăție cu fratele tău, fost-ai lui stâlp de înţelepciune, căci tot- 
deauna învăţându-l frica de Dumnezeu şi paza poruncilor Împăratului tuturor, l-ai 
deprins a-şi înălța gândul la cele de sus şi a aduce cu îngerii Stăpânului jertfa lau- 
delor de: Aliluia! 


Icosul al 4-lea 

Ce virtute nu şi-a aflat deplina strălucire întru tine, împărăteasă Pulheria? Căci 
biserică prea slăvită ai zidit Împărătesei cerurilor, şi făcându-ţi inima biserică a 
darurilor Duhului, ai revărsat asupra tuturor mirul milei dumnezeieşti, îngrijindu-te 
de cei săraci, păstrând pacea în popor şi zidind lăcaşuri sfinte, care îţi înalță acum 
glasuri de laudă: 

Bucură-te, plinirea lucrării Ziditorului,; 

Bucură-te, biserică a darurilor Cuvântului; 

Bucură-te, vistieria milei celor săraci; 

Bucură-te, făclia călăuzitoare a poporului; 

Bucură-te, lucrătoare în via mântuirii; 

Bucură-te, sălaş sfințit al Duhului; 

Bucură-te, stea povăţuitoare la limanul dreptei credinţe; 

Bucură-te, risipirea întunericului necredinţei; 

Bucură-te, lauda neîncetată a poporului tău; 

Bucură-te, păzirea Bisericii de atacul ereziilor; 

Bucură-te, următoarea cuvântului dumnezeiesc; 

Bucură-te, palat al darurilor Înţelepciunii; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 5-lea 

Văzând înţelepciunea şi frumuseţea celei nedreptăţite de fraţii ei, ai luminat-o cu 
Sfântul Botez, arătând-o pe ea mireasă a Cuvântului, dar şi bună soţie a împăratului 
Teodosie, fratelui tău, de care minunată însoţire s-au bucurat şi îngerii, care strigă 
neîncetat Împăratului tuturor: Aliluia! 


Icosul al 5-lea 

Cu toiagul blândeţii îndreptând pe fratele tău din căderea în mrejele ereziei, ca o 
mireasă înţeleaptă a lui Hristos ai păzit pe mireasa vieţii, Biserica Sa, de viclenia 
înşelăciunii lui Nestorie, adunând pe părinţii cei de duhul înţelepțiţi la soborul a 
toată lumea din Efes; pentru aceasta şi ei, lăudând înţelepciunea şi râvna ta pentru 
dreapta credinţă, ţi-au împletit cunună de cântări ca acestea: 

Bucură-te, apărătoare nebiruită a Bisericii; 

Bucură-te, ruşinarea ereticului Nestorie; 

Bucură-te, primitoarea înţelepciunii celei de sus; 

Bucură-te, osârdie întru lucrarea în via Cuvântului; 

Bucură-te, smulgerea spinilor ereziilor; 

Bucură-te, purtătoarea focului rugăciunii; 

Bucură-te, râvnă nemăsurată pentru Adevăr; 

Bucură-te, statornicirea dogmelor dumnezeieşti; 

Bucură-te, mângâierea Bisericii lui Hristos; 

Bucură-te, vas al mirului înţelepciunii; 

Bucură-te, descuierea minţii cu cheile credinţei; 

Bucură-te, cort al tainelor dumnezeieşti; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 6-lea 

Cu dragoste frățească ai voit a îndrepta pe fratele tău, ca să fie cu luare aminte la 
ceea ce iscăleşte şi să primească în cartea inimii scrierea de mână îngerească: Ali- 
luia! 


Icosul al 6-lea 

Uneltirile vrăjmaşului de a te scoate din scaunul împărăției ca pe nişte mreje firave 
le-ai socotit şi, mutându-ţi toată dorirea spre Împăratul ceresc, ai alergat către Dân- 
sul pe cărarea rugăciunii în cântarea de: Aliluia! Pentru aceasta îți aducem cântări 
ca acestea: 

Bucură-te, păzitoarea păcii dumnezeieşti,; 

Bucură-te, căutarea comorilor duhovniceşti; 

Bucură-te, nesocotirea slavei lumești; 

Bucură-te, iubitoarea petrecerii îngereşti; 

Bucură-te, aflarea limanului rugăciunii; 

Bucură-te, cetate nebiruită a Adevărului; 

Bucură-te, primirea prigonirii fără tulburare; 

Bucură-te, aşezarea la odihna nevoinţelor cereşti; 

Bucură-te, iubirea înstrăinării pentru Hristos; 

Bucură-te, urcare pe scara liniştirii; 

Bucură-te, adăpare din paharul milei dumnezeieşti; 

Bucură-te, floare neveştejită a Înţelepciunii; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 7-lea 

Plecându-te spre rugămintea stăruitoare a fratelui tău, te-ai întors iarăşi la palatul 
împărătesc, şi potolind toată vrajba ereziilor, turma lui Hristos o ai călăuzit la lima- 
nul dreptei credinţe, ca să aducă Păstorului celui Mare cântarea de mulţumire: 
Aliluia! 


Icosul al 7-lea 

Întâiul mucenic Ştefan, plinind dorirea inimii tale, în Calcedon a voit a veni, împă- 
răteasa Eudoxia aducând mâna sa; iar tu, cu dragoste ieşind în întâmpinarea lor, te- 
ai umplut de bucurie şi evlavie, iar noi, văzând buna ta cinstire adusă sfinților lui 
Hristos, îți aducem cuvinte luminate ca acestea: 

Bucură-te, primirea darului mucenicesc; 

Bucură-te, stăruinţă la uşa rugăciunii; 

Bucură-te, vas al evlaviei curate; 

Bucură-te, primitoare a odorului dumnezeiesc; 

Bucură-te, îndemnătoare spre cinstirea sfinţilor; 

Bucură-te, lăcaş al bunei miresme dumnezeiești; 

Bucură-te, întâmpinarea cu evlavie a întâiului mucenic; 

Bucură-te, primirea semnului împăcării; 

Bucură-te, cer înţelegător al Treimii; 

Bucură-te, povăţuitoare spre lăcașurile cereşti; 

Bucură-te, primirea cu bucurie a împărătesei ce te izgonise; 

Bucură-te, pildă de vieţuire luminată; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 8-lea 

Văzând mai dinainte cu ochii minţii vrednicia lui Marchian, l-ai pus pe el în 
scaunul împăratului Teodosie, celui ce-şi dăduse sufletul în mâinile Domnului, 
aducând Stăpânului darul cântării de: Aliluia! 


Icosul al 8-lea 

Jertfitu-te-ai pentru pacea Bisericii tulburate de eretici şi, păzind nedezlegată 
legătura fecioriei, te-ai însoțit cu împăratul Marchian, pe care cinstindu-l ca pe un 
adevărat frate întru Hristos, te-ai învrednicit de prețuirea lui şi de cuvintele noastre 
smerite: 

Bucură-te, jertfire încununată de înţelepciune; 

Bucură-te, păstrarea binecuvântării fecioriei,; 

Bucură-te, lauda celor iubitori de curăţie; 

Bucură-te, însoţire spre păstrarea păcii lui Hristos; 

Bucură-te, mângâierea Bisericii luptătoare; 

Bucură-te, nădejdea celor asupriţi de neştiinţă; 

Bucură-te, luminătoarea celor iubitori de desăvârşire; 

Bucură-te, râul înţelepciunii ce adapă pământul Bisericii; 

Bucură-te, slujitoarea dogmelor dumnezeieşti; 

Bucură-te, comoara nepreţuită a fecioriei; 

Bucură-te, lauda Miresei lui Hristos; 

Bucură-te, ocârmuire către limanul păcii cereşti; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 9-lea 

Sub sceptrul împărăției tale la sinoadele din Efes şi Calcedon s-a statornicit tot 
adevărul, izgonindu-se întunericul ereziilor, ca toţi întru dreaptă credinţă şi cu 
cuget curat să strige Împăratului cerurilor: Aliluia! 


Icosul al 9-lea 

Făcându-te vistierie a darului Duhului, ai îmbogăţit Biserica Cuvântului cu faptele 
cele bune lucrate în pământul smereniei, şi de la toți culegi cuvinte de cinstire ca 
acestea: 

Bucură-te, comoară necheltuită a faptelor mântuirii; 

Bucură-te, împodobirea Bisericii cu legătura Adevărului; 

Bucură-te, întărirea tuturor pe temelia dreptei credinţe; 

Bucură-te, dar dumnezeiesc făcut pământului grecesc; 

Bucură-te, mângâierea celor săraci; 

Bucură-te, grabnică ajutătoare a celor din nevoi; 

Bucură-te, împodobirea Bisericii lui Hristos cu înţelepciune; 

Bucură-te, următoarea poruncilor dumnezeieşti,; 

Bucură-te, cunună a faptelor bune; 

Bucură-te, sălaş al fecioriei desăvârşite; 

Bucură-te, odihna celor împovăraţi de păcate; 

Bucură-te, primirea celor lepădaţi; 

Bucură-te, Sfântă împărăteasă Pulheria, mare apărătoare a Ortodoxiei! 

Condacul al 10-lea 

Cu înţelepciune conducând împărăţia cea pământească, te-ai învrednicit, fericită, a 
lua din mâinile lui Hristos cheile Împărăției Cerurilor, cu care descuie-ne şi nouă 
porțile îndurărilor Cuvântului, ca să-l strigăm într-un glas: Aliluia! 


Icosul al 10-lea 

Ca doi luminători mari v-aţi arătat, Sfinţilor Marchian şi Pulheria, luminând mar- 
ginile lumii cu strălucirea virtuților voastre; iar noi, minunându-ne de curăția sufle- 
tului tău împodobit cu toate mărgăritarele faptelor bune, îţi aducem, cuvioasă îm- 
părăteasă, şiragul cuvintelor noastre smerite: 

Bucură-te, îngrijire de darul mântuirii; 

Bucură-te, odihnă întru slujirea Cuvântului; 

Bucură-te, lan al spicelor de gând dumnezeiesc; 

Bucură-te, adăpare din paharul nevoinţelor; 

Bucură-te, neîncetată păzire a legământului fecioriei; 

Bucură-te, stea luminată de darul dumnezeiesc; 

Bucură-te, făclie a Luminii neapuse; 

Bucură-te, călătorie pe cărările desăvârşirii,; 

Bucură-te, odihnă întru cămara rugăciunii; 

Bucură-te, vistierie a cuvintelor Vieţii; 

Bucură-te, luminătoare a cărării mântuirii; 

Bucură-te, icoană a frumuseţii îngereşti; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 11-lea 

Cu cinstea de împărăteasă ai fost prea mărită de Hristos, dar ţi-ai îmbrăcat sufletul 
în haina gândurilor smerite şi cu pana gândului dumnezeiesc ai scris Treimii prea 
slăvite în cartea inimii cântarea de: Aliluia! 


Icosul al 11-lea 

Ca să smulgi neghinele ereziilor din Biserica lui Hristos te-ai ostenit prin alergarea 
pe cărările spinoase, dar cu picior vesel ai zdrobit capul şarpelui celui înţelegător, 
primind cununa cinstirilor dumnezeieşti: 

Bucură-te, zid al dogmelor dumnezeieşti; 

Bucură-te, alungarea viforului ereziilor; 

Bucură-te, minunată scăpare a Bisericii lui Hristos; 

Bucură-te, nimicirea taberelor vrăjmaşilor; 

Bucură-te, luminarea celor întunecaţi de neștiinţă; 

Bucură-te, lauda Părinților celor de Duhul insuflaţi; 

Bucură-te, temelie a Cuvântului dumnezeiesc; 

Bucură-te, cetate neclintită a Adevărului; 

Bucură-te, mărgăritar nepreţuit în vistieria Bisericii; 

Bucură-te, grabnică sprijinitoare a celor din nevoi; 

Bucură-te, cunună luminoasă a Bisericii; 

Bucură-te, privighetoare a cântărilor duhului; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 12-lea 

Pe Mirele Hristos L-ai odihnit în palatul inimii tale smerite, Acesta şezând întru 
slavă pe tronul inimii împreună cu Tatăl şi cu Duhul cel Dumnezeiesc şi primind 
slavoslovirile tale neîncetate de: Aliluia! 


Icosul al 12-lea 

În ceata fecioarelor te veseleşti şi cu diadema împărătească eşti împodobită, cu- 
vioasă Pulheria, privind cu bunăvoință spre cei ce aleargă la tine cu nădejde, adu- 
cându-ţi jertfa cântărilor de cinstire: 

Bucură-te, ocrotitoarea fecioarelor înțelepte; 

Bucură-te, întărirea noastră pe calea pocăinţei; 

Bucură-te, vasul cel de aur plin de mirul înţelepciunii; 

Bucură-te, carte a cuvintelor lui Hristos; 

Bucură-te, vistierie necheltuită a săracilor; 

Bucură-te, povăţuitoare tainică a monahilor; 

Bucură-te, călăuzitoare împăraţilor bine credincioşi; 

Bucură-te, îndreptătoare pe căile mântuirii; 

Bucură-te, limanul doririlor îngereşti; 

Bucură-te, pecete a darurilor Cuvântului; 

Bucură-te, mireasmă a sfinţeniei înalte; 

Bucură-te, minte luminată de raza Duhului; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul al 13-lea (de trei ori) 

O, Sfântă împărăteasă Pulheria, ceea ce cu osârdia ta întru slujirea Adevărului te-ai 
arătat apărătoare nebiruită a Ortodoxiei, îndreptând pe toți la limanul dogmelor 
dumnezeieşti, întăreşte Biserica lui Hristos întru păstrarea neschimbată a testa- 
mentului dreptei credinţe, iar inimile noastre le întăreşte pe piatra mărturisirii Cu- 
vântului! 


Apoi se zice iarăşi: 


Icosul 1 


XP Xe e e Xe De Xe e e Xe e e Xe e e e e e e e e e e E e e e e e Xe XX 
e Xe e e Xe e Xe e e Xe e e e De De e e e e e e De e e e e e e e e e XX 


kk hkkhkhkkrhkhkhkhkhkhhkikhkhkikhkikikik 


kkkkhkkikhkhkhkhkikhkhkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e De e e e e e e e e E e e e e e e XX 


Purtarea de grijă a lui Dumnezeu te-a rânduit pe tine ca pe un dar minunat al 
împărăției greceşti, ca să aperi Biserica de tulburările ereticilor şi cu acoperământul 
păcii ţesut din rugăciunile tale să aduci mângâiere poporului, care te întâmpină pe 
tine cu flori de gânduri luminate: 

Bucură-te, comoară a darurilor Ortodoxiei; 

Bucură-te, păzitoare a testamentului credinţei; 

Bucură-te, risipirea întunericului ereziilor; 

Bucură-te, povăţuitoare pe cărările păcii; 

Bucură-te, vistierie a gândurilor cereşti; 

Bucură-te, alergare la hotarul înţelepciunii; 

Bucură-te, dar de sus spre mântuirea poporului; 

Bucură-te, oglindă a frumuseţii Ziditorului; 

Bucură-te, vas curat al evlaviei sfinţitoare; 

Bucură-te, podoabă a Bisericii lui Hristos; 

Bucură-te, păzitoarea dogmelor părinteşti; 

Bucură-te, curăţie desăvârşită a sufletului; 

Bucură-te, Sfântă împărăteasă Pulheria, mare apărătoare a Ortodoxiei! 


Condacul 1 

Biserica se împodobește ca şi cu o diademă cu vieţuirea ta cea luminată de înţe- 
lepciunea Duhului şi saltă văzându-te pe tine strălucind întru lumina cea neapro- 
piată, strigând Celui care te-a cinstit pe tine: Aliluia! 


Sursa: 
https://doxologia.ro/ceaslov/acatiste/acatistul-sfintei-imparatese-pulheria 

Imnografie 


B19),(eKelei.8 





Troparul Sfintei împărătese Pulheria: Sfântă împărăteasă Pulheria, roagă pe milo- 
stivul Dumnezeu ca să dea iertare de păcate sufletelor noastre. 


(Video) Troparul Sfintei împărătese Pulheria - Interpret: Otilia Simeria: 
https://doxologia.ro/cantari/video-sfanta-imparateasa-pulheria-tropar 

Vieţile Sfinţilor - Viaţa Sfintei Pulheria, împărăteasa (10 septembrie) 





Murind Arcadie împăratul grec, a lăsat pe fiul său cel mic Teodosie fiind de opt ani 
şi pe cele trei fiice: Pulheria, Arcadia şi Marina. 


Și era Pulheria cu cinci ani mai mare decât fratele său, foarte înţeleaptă şi curată. 
Purtarea de grijă a lui Dumnezeu a dăruit-o ca pe un dar împărăției greceşti, spre 
ajutor tânărului Teodosie şi spre apărarea Ortodoxiei care, în acea vreme, era 
tulburată de eretici. Aceasta, având o înţelegere care covârşea anii ei, a fost primită 
la împărăție împreună cu fratele său şi a fost rânduită Augustă. Şi era atunci de 
şaisprezece ani când, luând puterea cea împărătească, nu cu cunoştinţă femeiască, 
ci cu înţelepciune bărbătească, a început a aşeza împărăţia grecească; de la 
înţelepciunea şi cunoştinţa ei toată lumea se minuna, pentru că de la Dumnezeu 
avea această dăruire pentru curăţia vieţii sale. 


Că pentru dragostea lui Dumnezeu şi purtând grijă de pacea grecilor n-a vrut să se 
însoţească cu bărbat, ca să nu fie vreo dezbinare între bărbatul şi fratele ei, ci 
făgăduindu-se pe sine mireasă lui Dumne-zeu a vrut ca până la moarte să petreacă 
în feciorie. lar spre semnul fecioriei sale celei lui Dumnezeu logodită, în 
soborniceasca biserică din Constantinopol a făcut un prestol dumnezeiesc din aur şi 
din pietre scumpe, minunat şi de mult preţ. 

Încă îndemna spre paza fecioriei şi pe Arcadia şi pe Marina, surorile ei, care 
aşijderea au făgăduit lui Dumnezeu ca să-şi păzească curăția lor până la sfârşitul 
vieţii. Şi vieţuiau cu dânsa în post şi în rugăciune, supunându-se ele acesteia nu 
numai ca celei mai mari surori, ci ca şi maicii lor, şi ca împărătesei; încă ţinea loc 
de maică şi fratelui său Teodosie, împăratul, pentru că se îngrijea de dânsul foarte 
mult, învăţându-l pe el frica lui Dumnezeu. Şi ştiind bine limba greacă şi latină, 
singură i-a fost lui învăţătoare, nu numai învăţându-l pe el carte, ci şi la bunele 
obiceiuri povăţuindu-l pe dânsul. 


Ci îl învăţa pe el toate lucrurile cele bune spre o bună şi cuviincioasă ocârmuire. Şi 
cădea sămânţa cea bună nu pe pământ rău, că o asculta pe ea în toate şi atâta a 
putut învăţătura ei cea bună încât atunci când a ajuns la vârsta de bărbat desăvârşit 
era mai mult decât alţi împărați bun şi blând, răbdător şi nerăutăcios, înţelept şi 
socotitor, îndurător şi milostiv, pentru că, pe lângă învăţătura, şi rugăciunea Sfintei 
Pulheria i-a sporit lui în viaţă. 


Această sfântă a zidit o Biserică prea slăvită în numele Preacuratei Născătoarei de 
Dumnezeu şi a făcut în Vlaherne alte multe biserici şi mânăstiri; a dat la săraci 
nelipsită milostenie, şi prin sârguinţa ei împărăția era în pace şi în linişte mare, 
ferită de dezbinările eretice dinlăuntru. 


Săvârşindu-se douăzeci de ani de la naşterea împăratului Teodosie şi venind 
vremea însurării lui, prea fericita Pulheria se sârguia ca să afle o fecioară vrednică 
de cămara împărătească. 


În acea vreme, a venit de la Atena în Constantinopol o oarecare fecioară, pe nume 
Athinais (sau Atinaida), pagână cu credinţa, foarte frumoasă şi înţeleaptă, fiică a 
unui filosof atenian, anume Leontie, care învățase bine de la tatăl său filosofia, 
astronomia, geometria şi toată înţelepciunea greacă şi pe mulți înţelepţi cu 
cunoştinţa îi întrecea. 


Deci, venise în Constantinopol pentru o pricină ca aceasta: murind tatăl ei, a 
împărțit moştenirea toată la doi fii ai săi, Valerie şi Actie, iar ei nu-i lăsase mai 
nimic, numai câţiva galbeni. Întrebându-l pe el rubedeniile şi vecinii ce lasă fiicei 
sale, a răspuns: "Destul este ei frumuseţile şi înţelepciunea ei”. Şi aceasta zicând-o, 
a murit. Şi împărţiră cei doi fraţi toată averea părintească între dânşii, iar surorii lor 
nu i-au dat nimic. Pentru aceea venise ea la Constantinopol, ca să se jeluiască de 
nedreptatea fraților săi. 

Pe aceea văzând-o Pulheria, precum şi frumuseţea ei, bunul obicei şi înţelepciunea 
cercetându-le cu privirea, a gândit să o logodească pe ea cu fratele său. 


Drept aceea, mai întâi spre Sfântul botez a apropiat-o pe ea şi ca pe o fiică a făcut-o 
sieşi. Apoi, ca pe o vrednică de nuntă împărătească, a însoţit-o cu împăratul, fratele 
său Teodosie. Şi i-a dat ei nume din Sfântul botez, Eudoxia. După aceea, i-a născut 
Eudoxia lui Teodosie o fiică, care, când a împlinit vârsta potrivită, a fost însoţită cu 
Valentinian al III-lea în Roma, cel pe care l-a învrednicit Teodosie la o parte a 
împărăției sale. 


In timpul acestor drept credincioşi împărați a fost soborul al treilea a toată lumea în 
Efes, care a discutat erezia lui Nestorie, prin sârguinţa fericitei Pulheria, pentru că 
mare râvnă avea aceasta pentru dreapta credinţă. 


ŞI pe fratele său, fiindcă începuse a se înşela cu eresul şi a rătăci din adevărata cale, 
l-a sfătuit, şi în dreapta credinţă l-a întărit, fapt pentru care era cinstită de Sfinţii 
părinţi cu multe laude. 


După câţiva ani, vrăjmaşul, nesuferind să vadă risipirea ere-surilor sale care se 
făcea prin Sfânta Pulheria, s-a înarmat asupra ei vrând să o depărteze pe ea de la 
împărătescul scaun şi de la stăpânire. Acest lucru l-a şi făcut la o vreme, 
Dumnezeu îngăduind ca plăcuţii săi să fie ispitiţi. 


lar ispitirea aceea s-a început cu un chin ca acesta: era la împăratul Teodosie un 
famen oarecare, anume Hrisafie, iubit de împăratul şi între sfetnici nu mai prejos, 
dar plin de vicleşug şi de răutate, de vrajbă şi de iubire de argint. Acela s-a sculat 
asupra prea sfinţitului patriarh Flavian, care se suise pe scaun după Sfântul Proclu. 
Și era Flavian bărbat vrednic de acea cinste, ca un drepteredincios, care şi viaţă 
cerească avea. lar Hrisafie era eretic şi nu se învoise la supunerea lui. Deci, 
căutând asupra lui pricină, a trimis la dânsul, zicând să se gătească un dar 
împăratului spre binecuvântare, ca unul ce a fost pus arhiereu din nou. lar el, 
gătind, a trimis nişte pâini curate. lar Hrisafie, lepădând pâinile, a zis: "Aur, iar nu 
pâini, se cade a se trimite spre binecuvântare de la patriarh”. lar patriarhul prin 
trimişi 1-a răspuns zicând: "Bine ştie Hrisafie că aurul şi argintul bisericesc este al 
lui Dumnezeu şi la nimeni nu se poate da, decât numai la săraci”. 


Atunci, Hrisafie, mai mult mâniindu-se asupra patriarhului, se gândea cu ce fel de 
meşteşug 1-ar săpa lui groapa. Văzând că fericita Pulheria, drepteredincioasă fiind, 
îl sprijină foarte mult pe patriarh şi nu îi era cu putinţă ca să-i facă lui ceva rău, a 
gândit vrăjmaşul ca să-i facă rău şi ei. Deci, a început a semăna neghină între 

Pulheria şi Eudoxia împărăteasa, făcând vrajbă între dânsele cu felurite meşte- 
şuguri. 


În acea vreme s-a întâmplat un lucru ca acesta: avea obicei împăratul Teodosie de 
iscălea împărăteştile sale scrisori fără a le citi, necercând nici să ştie ce era scris 
într-însele şi oricine poftea, după a sa voie, gătind scrisoarea, o aducea la 
împăratul, iar el neobservând ce era scris într-însa, punea mâna sa cea 
împărătească. 


Drept aceea, fericita Pulheria văzând acea neîngrijire a lui, a vrut, ca una ce 
totdeauna se îngrijea de dânsul, ca să-l îndrepteze pe el cu dragoste. Şi a pus la cale 
o meşteşugire de acest fel: a scris o adresă ca din partea împăratului, în care scria 
cum împăratul îi dă în robie pe femeia sa surorii sale, Pulheria, prin rugămintea ei, 
şi îi adevereşte că de acum nu mai are stăpânire asupra ei. O scrisoare ca aceasta 
gătind-o, i-a dat-o împăratului să o iscălească. Iar el, după obiceiul său, necitind 
scrisoarea şi neştiind ce era într-însa scris, a pus mâna sa cea împărătească şi a 
iscălit. lar Pulheria, luând acea scrisoare, a chemat cu cinste pe împărăteasa 
Eudoxia în palatul său şi cu vorbă de dragoste şi cu cinste a ţinut-o pe ea la sine 
mult. lar trimițând împăratul după împărăteasa, Pulheria nu a lăsat-o pe ea. 


Și a doua oară trimițând, i-a răspuns zâmbind Pulheria: 





Acestea zicându-le, a mers singură la fratele său şi i-a zis: 0, paie că i 


Și i-a arătat lui scrisoarea aceea. Cu o 
meşteşugire ca aceasta înţeleaptă a sfătuit pe împăratul ca să fie mai cu pază şi să 
cerceteze şi să citească scrisorile acelea pe care avea să-şi pună împărăteasca 
iscălitură. 





Înştiințându-se de aceasta, vicleanul vrăjmaş Hrisafie, famenul, s-a apropiat de 
Eudoxia împărăteasa, zicându-i: "Vezi ce-ţi face ţie Pulheria, cum te defaimă? 
Roaba ei vrea să te facă pe tine. Până când vei suferi de la dânsa unele ca acestea ?! 
Au nu eşti ca şi ea împărăteasă şi cu împăratul mai de aproape, ca un trup cu dân- 
sul ?" Unele ca acestea şi mai multe zicându-le, vrăjmaşul a pornit spre mânie pe 
Eudoxia, care după aceea a început a-şi îndemna bărbatul ca, luând stăpânirea 
împărătească de la Pulheria, singur să împărăţească. 


Iar împăratul, îndemnat de femeie şi de Hrisafie, deşi se gândea să le urmeze sfatul, 
se ruşina ca să aducă necinste asupra surorii şi învăţătoarei sale. Deci în taină a 

rugat pe patriarh ca pe Pulheria, când va intra în Biserică, să o sfătuiască ca să se 
facă diaconiţă, ca pe una ce vieţuia cu curăţie şi cu sfinţenie şi de slujba diaconiei 
fiind vrednică. Pentru că era obiceiul într-acele vremi ca pe fecioarele cu viaţă 
curată să le silească, chiar şi nevrând, la slujirea diaconească. Deci şi pe sfânta 
Pulheria voia să o silească la aceeaşi faptă, ca să o depărteze cu o slujbă ca aceasta 
de la stăpânirea împărătească. 


Deci, patriarhul a spus de aceasta Pulheriei în taină, iar ea, cunoscând o scornire ca 
aceea a fratelui său şi cunoscând vrajba împărătesei şi a lui Hrisafie, singură şi-a 
lăsat stăpânirea împărătească şi, plecând din palatele împărăteşti cu servitoarele 
sale şi aşezându-se la un loc osebit de linişte, slujea lui Dumnezeu în tăcere şi fără 
tulburare. 


Atunci, ereticul Hrisafie, aflând vreme cu prilej răutăţii sale, a pornit pe împăratul 
împotriva patriarhului. Şi era biserica lui Dumnezeu în tulburare, sculându-se 
ereticii fără temere, nemaifiind Pulheria apărătoarea dreptei credinţe. 


Atunci a deschis Dumnezeu împăratului ochii minţii lui, ca să-şi cunoască greşeala 
şi să ştie mânia cea nedreaptă a împărătesei sale asupra sfintei Pulheria şi să 
înţeleagă înrăutăţita purtare a lui Hrisafie. 


Oarecând aduseră împăratului Teodosie un măr foarte frumos şi mare, mai presus 
de a sa fire, de a căruia frumuseţe şi mărime neobişnuită mirându-se, l-a trimis pe 
el împărătesei sale. Şi aceea, ţinându-l la sine, nu l-a mâncat, ci l-a trimis lui Paulin 
senatorul, un iubit prieten al împăratului, bolnav fiind atunci. lar Paulin, neştiind 
nimic, a trimis mărul acela împăratului. Deci, luând mărul împăratul, l-a cunoscut 
pe el şi mergând la împărăteasă, a întrebat-o zicând: "Unde este mărul pe care l-am 
trimis ţie?" 


lar împărăteasa neştiind că mărul acela a venit iarăşi în mâinile împăratului 1-a răs- 
puns: "L-am mâncat'. 


Atunci împăratul i-a arătat ei mărul şi i-a zis: "Dar acesta ce este?” 


Și dintr-acea vreme s-a mâniat foarte asupra împărătesei şi cu necinste a ocărât-o 
pe ea, pentru că i se părea că îl înşală cu Paulin şi îndată pe Paulin l-a trimis la 
surghiunie în Capadocia, iar pe împărăteasă, de atunci, nu o mai lăsa să vină pe la 
dânsul. 

Aşijderea şi asupra lui Hrisafie, famenului, sfetnicul împărătesei, foarte s-a mâniat, 
pentru că s-a încredinţat că era pricinuitor de multă răutate. Şi mai întâi a luat de la 
dânsul averea, apoi în surghiunie l-a trimis. 


Dumnezeu însă a făcut izbândire pentru supărarea cea nevinovată a Sfintei 
Pulheria, pentru că Hrisafie, călătorind cu corabia, s-a înecat în mare. Paulin în 
surghiun a fost tăiat fără vină după porunca împăratului. Mai pe urmă, murind 
acesta, împărăteasa singură, cu jurământ, a adeverit că Paulin era curat de acel 
presupus păcat; aşijderea şi ea era nevinovată de cele ce i se imputau. Însă a avut 
Dumnezeu purtarea de grijă ca să vină o mâhnire ca aceea lui Paulin spre 
mântuirea sufletului, iar împărătesei spre învăţătură. Deci, auzind împărăteasa de 
tăierea lui Paulin, s-a mâhnit fără de măsură că a pătimit pentru dânsa un om ca 
acela cu bună înţelegere şi întreg la minte, fără de vină, şi a rugat pe împăratul să 
nu o oprească pe ea să meargă la Ierusalim să se închine Sfintelor Locuri. Şi, 
dându-i voie, s-a dus la Ierusalim şi a făcut acolo milostenii mari şi a zidit biserici 
multe şi a făcut mânăstiri, pentru că a zăbovit în Ierusalim multă vreme, până ce, 
prin multe rugăciuni, a potolit mânia cea împărătească şi pe Sfânta Pulheria iar a 
împăcat-o cu sine. ŞI i-a trimis spre semn de pace şi de dragoste necurmată chipul 
Preasfintei Născătoarei de Dumnezeu, cel zugrăvit de Sfântul Evanghelist Luca. 


După plecarea ei la Ierusalim, împăratul Teodosie a trimis rugăminte la sora sa, 
Sfânta Pulheria, ca să se întoarcă iar la scaunul său. Dar ea nu voia, dorind ca să 
slujească unuia Dumnezeu mai bine în singurătate, decât să stăpânească multe ţări. 


Și iar a rugat-o împăratul să vină în palatele împărăteşti ca să împărăţească cu dân- 
sul şi n-a încetat din stăruinți până ce nu a înduplecat-o pe ea. Şi s-a întors cu mare 
cinste Sfânta Pulheria la palatul său cel împărătesc şi pe dată a încetat eretica 
vijelie, s-au alinat valurile şi s-a făcut linişte în Biserică, după care împărăția iar 
mergea ca înainte, cu pace. 


lar după îndelungată vreme a venit şi FEudoxia împărăteasa de la Ierusalim, 
aducând cu sine mâna Sfântului întâiului mucenic Arhidiacon Ştefan, pe care când 
au adus-o în Halchidon, s-a arătat într-acea noapte Sfântul Ştefan fericitei Pulheria, 
zicându-i: "lată, ţi-ai câştigat dorinţa, că şi eu am venit în Halchidon”. lar a doua 
zi, sculându-se Pulheria, a luat pe fratele său, împăratul Teodosie, şi a ieşit în 
întâmpinarea mâinii sfântului întâiului mucenic, pe care împreună şi cu împără- 
teasa Eudoxia a primit-o cu dragoste. 


lar trăind împăratul Teodosie de la naşterea sa patruzeci şi doi de ani, 1-a sosit 
sfârşitul şi a spus Sfintei Pulheria o descoperire dumnezeiască, care 1 se făcuse lui 

în Efes, pe când se afla în Biserica Sfântului loan Teologul. Pentru că stând el 
acolo în rugăciune, i s-a descoperit lui că, după moartea lui, o să ia Marcian, 
ostaşul sceptrul împărăției greceşti şi a rugat-o pe ea ca să-i ajute lui Marcian la 
împărătescul scaun. 


Deci, era Marcian de neam din Turcia, fiul oarecărui ostaş, el însuşi ostaş viteaz, 
înţelept în toate, iscusit, milostiv şi bun; încă din tinereţe era însemnat la împărăție, 
fiind el păzit din întâmplări de moarte. 


Pentru că, oarecând, mergând la Filipopol, a găsit pe cale un trup lepădat al unui 
om nu demult ucis. Deci, a stat deasupra trupului şi se umilea fiindu-i jale de omul 
ucis. Apoi, vrând ca să facă fapta cea bună a milosteniei, adică să îngroape pe cel 
mort, a început să-i sape groapă şi iată, oarecare, pe aceeaşi cale mergând spre 
cetate, a văzut pe Marcian îngropând pe cel mort şi părându-li-se că el a făcut acea 
ucidere l-au prins pe el şi, ducându-l în cetate, l-au dat judecătorului. Şi, nefiind 
cine să mărturisească pentru nevinovăția lui, ci numai el singur apărându-se, nu i s- 
a dat crezământ şi ca pe un ucigaş la moarte l-au osândit. Şi era să fie pedepsit cu 
moartea în curând, dacă cu dumnezeiască descoperire nu s-ar fi arătat adevăratul 
ucigaş. 


Deci acela şi-a luat după fapte pedeapsa, iar Marcian, cu cinste fiind pus în 
libertate, slujea în oastea greacă, pe lângă voievodul Aspar. lar făcându-se război 
cu vandalii, când au biruit vandalii pe greci şi pe mulţi i-a luat vii în robie, atunci 
cu aceia şi Marcian fiind prins, a fost dus la comandantul vandalilor Ginseric. lar 
Ginseric, vrând să vadă pe cei robiţi, s-a urcat pe un loc înalt, în miezul zilei fiind 
arşiță mare, şi a văzut de departe pe Marcian dormind pe pământ, iar deasupra lui 
un vultur zburând cu aripile întinse îi făcea lui umbră apărându-l de arşiţa soarelui. 
Aceasta văzând-o Ginseric, căpetenia vandalilor, a cunoscut cele ce erau să fie şi 
chemând la sine pe robitul acela şi întrebându-l pe el de nume şi de moşie i-a zis: 
"De voieşti ca să fii viu, întreg şi slobod, jură mie că atunci când te vei sui la 
împărăteasca vrednicie nu vei face război cu vandalii niciodată, ci în pace cu noi 
vei petrece". Deci, Marcian s-a jurat comandantului şi a plecat cu cinste la locul 
său. 


Apoi, întorcându-se iar Marcian din robie în oastea greacă, dar cu un grad mai mic 
şi mergând oarecând grecii asupra perşilor, s-a îmbolnăvit Marcian pe cale şi a 
rămas în cetatea Lichiei care se numea Sidina. Şi l-au primit pe el doi fraţi în casa 
lor, Taţian şi lulian, bărbaţi cinstiţi; şi îl căutau pe el, îngrijindu-se de sănătatea lui, 
pentru că aveau pentru el mare dragoste. lar sculându-se el de pe patul durerii, au 
ieşit amândoi fraţii cu dânsul împreună la vânătoare de păsări, iar fund amiază şi 


kk hkkhkhkkrhkhkhkhkhkhhkkhkhkikhikiki 


e Xe e Xe Xe e Xe e e Xe e e e De De e e e e e e De e e e Xe e e e e e XX 


kkkkhkkkhkhkhkhkikhkhkhkrhkhkhhkikrhkihkikihyik 


XP Xe e Xe Xe De Xe e e Xe e e Xe e De e e e e e e e e E e e e e Xe e e XX 


aflându-se în arşiţă de soare, se culcară să se odihnească şi adormiră, iar dormind 
s-a deşteptat mai întâi decât toți Taţian şi a văzut că şi Ginseric oarecând un vultur 
mare zburând deasupra lui Marcian cel ce dormea, cu aripile întinse, acoperindu-l 
pe el de arşiţa soarelui şi umbrindu-l. 


Văzând aceasta, Taţian a deşteptat pe Iulian, fratele său cel mai tânăr, şi se mirau 
amândoi de minunea aceea. După aceasta, deşteptându-se şi Marcian din somn, a 
zburat vulturul, iar Taţian şi Iulian prooroceau că o să fie împărat şi-l întrebară: 
"Ce fel de mulțumire şi milă le va arăta când va fi împărat?" lar el zicea: "De va fi 
după proorocia voastră, apoi îmi veţi fi mie în loc de tată”. 


După aceasta, a început Marcian a fi mai mult mărit între greci, prea mărind 
Dumnezeu pe bărbatul pe care l-a ales după inima sa. 


Apoi, s-a pristăvit drept credinciosul împărat Teodosie cel tânăr, iar împărăteasa 
Eudoxia s-a dus iarăşi la Ierusalim, şi acolo câţiva ani petrecând bine, s-a mutat 
către Domnul şi o îngropară în biserica Sfântului întâiului Mucenic şi Arhidiacon 
Ştefan, cea zidită oarecând de dânsa. 


Iar fericita Pulheria, după moartea fratelui său, sfătuindu-se cu boierii şi cu toți mai 
marii oştilor, pe Marcian ostaşul l-au ales la împărăție, ca pe un vrednic şi ales al 
lui Dumnezeu. 


Fiind împărat Marcian, a chemat pe cei înainte pomeniţi doi fraţi, Taţian şi luhan, 
şi, cu înalte dregătorii cinstindu-i pe ei, i-au pus pe unul asupra Traciei stăpânitor, 
iar pe altul asupra Liciniei. Aşijderea şi cu Ginseric şi-a împlinit jurământul său, 
păzind cu dânsul pacea nestricată până la sfârşit. 


lar Pulheria împărăteasa, după ce s-a aşezat Marcian, a vrut că iar să se întoarcă la 
al său loc singuratec. Dar împăratul nou şi tot sfatul palatului au rugat-o pe ea ca să 
nu-i lase, ci să le ajute lor a cârmui împărăţia ca o înţeleaptă şi iscusită; iar într-alt 
chip aceea nu se putea să fie, fără numai devenind soţie împăratului. 


lar ea le punea lor înainte că şi-a făgăduit lui Dumnezeu fecioria sa, pe care datoare 
este să o păzească până la moarte. Dar, aşijderea şi împăratul spunea că şi-a 
făgăduit şi el lui Dumnezeu curăția sa. Dar pentru nevoia Sfintei Biserici care era 
tulburată de ereticii cei ce atunci se înmulţiseră, a fost silită să se însoţească cu 
Marcian împăratul, însă într-o însoţire ca aceea în care floarea fecioriei n-a veştejit- 
O, ci neatinsă până la sfârşitul vieţii a păzit-o. 


kk hkkhkhkkrhkhkhkhkhkhkhkikhkhkikhikiki 


Xe Xe e e Xe De Xe e e Xe e e Xe De De e e e e e e De e e e e e e e e e XX 


kkkkhkkkhkhkhkhkikhkkhkrhkhkhhkikrhihkikihik 


XP Xp e Xe Xe De Xe e e Xe e e Xe e e e e e e e e e e E e E e e Xe Xe e XX 


Că şi făgăduinţa cea lui Dumnezeu făcută şi obişnuita curăţenie a amândorura nu-i 
lăsară a-şi călca făgăduinţele date, pentru că ea era atunci de cincizeci şi unu de ani 
şi nici împăratul nu mai era tânăr. 


Și se numea Pulheria femeia împăratului, dar într-adevăr nu femeie, ci ca o soră îi 
era, împărăţind cu dânsul şi bine ocârmuind sceptrul împărăției cu mare folos 
pentru toată biserica lui Dumnezeu şi pentru toată împărăția. Şi se numea şi 
Marcian bărbat Pulheriei, însă într-adevăr nu bărbat, ci ca frate îi era, împărăţind 
cu dânsa ca împreună cu o fiică împărătească şi moştenitoare a scaunului tatălui 
său. 


Și puteai atunci să vezi pe scaunul împărăției greceşti fecioreasca curăţie 
împărăţind, pentru că au împărăţit păzindu-se pe sine şi împăratul cu sufletul şi cu 
trupul curat, şi împărăteasa fecioară neprihănită. O însoţire feciorească, care abia 
de vezi sau de auzi! Să se minuneze aici lumea cea plină de pofte necurate! Să se 
ruşineze oamenii cei ce slujesc patimilor şi dulceților trupeşti, auzind de o însoţire 
ca aceasta a dreptcredincioşilor acestora împărați, care s-au asemănat cu îngereasca 
curăţie! 


Cu sârguință acestei sfinte împărătese s-a adunat sinodul sfinţilor părinți în 
Calcedon, împotriva răucredinciosului Dioscor şi a lui Eftihie arhimandritul. Apoi, 
asemenea sinod a fost şi în Efes tot după purtarea ei de grijă, pentru că foarte mult 
ajuta dreapta credinţă. 


Scriitorii Istoriei Bisericeşti Universale ne descriu că această împărăteasă a luat 
parte la amândouă sinoadele atât din Efes, cât şi din Calcedon, ca o mare 
apărătoare a credinţei. Era într-însa râvnă de dreaptă credinţă şi mare înţelepciune; 
că în sufletul şi în inima ei cea curată petrecea Sfântul Duh ca într-o biserică 
sfântă, şi cu mari daruri a îmbogăţit-o pe ea. Apoi, vieţuind cincizeci şi patru de ani 
şi toate averile sale la biserică, la mânăstiri şi la săraci împărțindu-le, s-a mutat la 
Dumnezeu, căruia cu toată osârdia i-a slujit. 


Cu ale ei rugăciuni, Doamne, nu ne lipsi şi pe noi de împărăţia ta cea cerească. 
Amin. 


(Istorisire de la Nichifor, Sozomen, Evagrie şi Kedrinos) 

Sinaxar - Pomenirea Sfintei Pulheria împărăteasa 


ICAXEFIA- 





Tot în această zi (10 septembrie), pomenirea Sfintei Pulheria împărăteasa, care 
în pace s-a săvârşit. 


Sfânta împărăteasă Pulhenia, fiică a împăratului bizantin Arcadius (395-408), a fost 
coregentă şi a sfătuitoare a fratelui ei, soră cu Teodosie cel mic (cel tânăr: 408- 
450). A primit o educație aleasă şi s-a remarcat prin înţelepciune şi credinţă, 
studiind învătăţura ortodoxă. Prin eforturile ei s-a zidit Biserica Prea Sfintei 
Născătoarei de Dumnezeu (Teotokos) la Vlaherne, precum şi alte biserici şi 
mănăstiri. De asemeni, cu ajutorul ei a fost convocat Sinodul al III-lea Ecumenic şi 
erezia lui Nestorie a fost condamnată. 


Din cauza intrigilor împărătesei Evdochia (Eudochia) - soție a împăratului Teo- 
dosie cel mic - Pulheria a fost înlăturată de la putere, aşa încăt ea s-a dedicat 
credinţei şi rugăciunii într-o viaţă de retragere. Totuşi, când dezordinea a început 
să pună stăpânire pe Imperiu, la cererea fratelui ei, împăratul Teodosie cel tânăr, 
Pulheria a revenit şi a reuşit să calmeze spiritele încinse de ereticii vremii. 


Dupa moartea lui Teodosie cel mic, Marcian (450-457) a fost ales împărat. Sfânta 
Pulheria a vrut din nou să se retragă, dar atât împăratul cât si ceilalți demnitari ai 
Imperiului au rugat-o să nu refuze tronul, aşa că a devenit logodnică a lui Marcian 

(Marchian). Pentru binele Imperiului a consimţit să devină soția lui Marcian, cu 
condiţia să i se permită să-şi păstreze fecioria chiar în căsătorie. Aşa încât împărații 
au trăit în curăţie, ca frate şi soră, până la sfârşit. 


Prin eforturile ei s-a convocat Sinodul al IV-lea Ecumenic de la Calcedon, în anul 
451, unde au fost condamnate învăţăturile eretice ale lui Dioscor şi Eutihie. 


În tot cursul vieţii ei Sfânta Pulheria a apărat învăţătura ortodoxă a credinţei 
împotriva diferitelor erezii ale timpului. 


A adormit cu pace întru Domnul la 54 de ani, în anul 453, după ce a dat o mare 
parte din bunurile ei săracilor. 

Sfântul Nicolae Velimirovici - Proloagele de la Ohrida - Pomenirea Sfintei 
Pulheria, împărăteasa (10 septembrie) 


Sfintul Nicolae Velimirovigi * 
Ț, A p Pr” V 


PPR OLOAG 


1. e ba Ortfina 


4 


lule = Decembrie 


Vol. 





Slăvita Pulheria a fost fiica împăratului Arcadie şi a luat de la început votul fecio- 
riei pe viaţă. Ca semn al acestui jurământ, ea a pus de i s-a zidit în biserica cate- 
drală un altar din aur şi pietre preţioase. 


Ea a fost împărăteasă a Imperiului, alături de fratele ei Teodosie cel mic. Ea a apă- 
rat cu râvnă de foc Biserica lui Hristos şi puritatea Ortodoxiei. Luptând fără odi- 
hnă, ea a izbutit să convoace cel de al treilea Sinod Ecumenic la Efes, care a dat 
anatemei erezia lui Nestorie. 


Ea a ctitorit la Constantinopol Sfânta Biserică a Născătoare de Dumnezeu din Vla- 
herne, vestită în lumea întreagă. 


După moartea fratelui ei Theodosie, ea s-a cununat cu bine credinciosul Marchian, 
moştenitorul tronului imperial, împreună cu care a vieţuit ca frate şi soră. 


Ea a aflat moaştele celor patruzeci de mucenici din Sevastia Armeniei. 


Ea s-a săvârşit cu pace către Domnul în zece zile ale lunii septembrie din anul 453, 
în vârstă fiind de cincizeci şi patru de ani. 

Iulian Predescu - Sfinţii Pulheria şi Marcian 





Sfinții Pulheria şi Marcian au trăit şi au împărăţit în Constantinopol, în secolul al 
V-lea. Sfânta Pulheria a fost fica împăratului bizantin Arcadie, iar Sfântul Marcian 
a fost un drepteredincios general şi senator din Tracia. Împreună, cei doi sfinţi sunt 
prăznuiţi de Biserica lui Hristos în ziua de 17 februarie. 


Sfinţii Pulheria şi Marcian 


Sfânta Pulheria s-a născut în anul 399, în familia împăratului Arcadie şi a împă- 
rătesei Eudoxia. A fost sora mai mare a împăratului Teodosie al II-lea. În data de 1 
mai 408, împăratul Arcadie a trecut la cele veşnice, în Constantinopol. Cei patru 
copii ai săi, Pulheria, Teodosie, Arcadia şi Marina, au rămas orfani. Pe atunci, 
Sfânta Pulheria avea nouă ani. 


Tronul imperial a fost moştenit de fiul împăratului, Teodosie al II-lea. Pentru că era 
încă minor, de treburile imperiului s-a ocupat o vreme Antim, un ministru al 
fostului împărat şi un bun prieten al Sfântului loan Gură de Aur. 


În data de 14 iulie 414, deşi nu avea decât 16 ani, Sfânta Pulheria a fost proclamată 
regentă. Ea a primit titlul de Augusta, din partea Senatului. Ei i s-a încredinţat 
ocrotirea fratelui ei mai mic, viitorul împărat Teodosie al II-lea. Ea a condus 
imperiul până la majoratul fratelui său. 

Sfânta Pulheria s-a dăruit cu totul slujirii sale imperiale, punându-și darurile în 
slujba imperiului şi a Bisericii lui Hristos. Ea s-a arătat întotdeauna gata să apere 
interesele Bisericii. Ea s-a asigurat ca palatul împărătesc să fie chivernisit după 
temeiuri deplin creştine. 


Sfânta Pulheria a făcut un legământ de feciorie veşnică, pe care l-a pecetluit cu 
ctitoria unei Sfinte Mese, din aur şi pietre scumpe, în catedrala cetăţii. Exemplul ei 
a fost urmat şi de surorile ei, Arcadia şi Marina. Ele au făgăduit să nu-şi ia bărbaţi 
care să poată pretinde moştenirea tronului imperial. 


Sfânta Pulheria s-a îngrijit cu multă dragoste de educaţia şi viaţa fratelui ei. La 
vremea potrivită, ea a rânduit căsătoria lui cu Atena, fiica filozofului atenian păgân 
Leontie. Noua împărăteasă a primit de bunăvoie creştinismul, fiind botezată 
Evdochia. Căsătoria a avut loc în dată de 7 iunie 421, pe când împăratul Teodosie 
avea 20 de ani. 


La îndemnul surorii sale, împăratul Teodosie a convocat Sinodul al treilea 
Ecumenic, întrunit în cetatea Efes, în anul 431. Acum a fost osândită erezia 
nestoriană şi a fost dat oficial titlul de "Născătoare de Dumnezeu”. 


În anul 438, împreună cu Sfântul Proclu, patriarhul Constantinopolului, Sfânta 
Pulheria a rânduit 


de Aur. Acest lucru a dus la împăcarea Bisericii din Constantinopol cu "Biserica 
ioaniţilor”, care, după exilarea pe nedrept a Sfântului loan Gură de Aur, nu îi 
mai recunoştea pe patriarhii din Constantinopol. 


Sfânta Pulheria a ajutat la aflarea moaştelor celor patruzeci de mucenici din 


prăznuiţi de Biserică în ziua de 9 martie. Pentru viaţa ei curată, Sfânta 
a primit o descoperire dumnezeiască în vis. Sfântul Thirs şi cei patruzeci de 
mucenici i-au spus unde se află cinstitele lor moaşte, ascunse de mai bine de o 
sută de ani. 








După un timp, însă, Evdochia a reuşit să-l întoarcă pe împărat împotriva Pulheriei, 
care a fost surghiunită la moşia din Hevdomon. Sfânta Pulheria privea retragerea ei 
ca pe un dar ceresc şi îşi dăruia tot timpul lui Dumnezeu; nu se plângea de 
nerecunoştinţa fratelui, nici de împărateasa care îi datora totul. 


In lipsa Pulheriei, însă, lucrurile au început să se schimbe. Influenţată de ministrul 
Chrisafie, împărateasa Evdochia a început să sprijine erezia lui Eutihie, o formă 
radicală de monofizism. Această erezie se punea împotriva credinţei mărturisite în 


kk hkkhkhkkrhkhkhkhkhkhhkikhkhkikrhkikiki 


e Xe De e Xe e Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkkhhkikrhihkikihyik 


e Xp e Xe Xe De Xe e e Xe e e Xe e e e Xe De e e e e e E e e e e Xe Xe e XX 


primele trei Sinoade Ecumenice. Impăratul a convocat sinodul de la Efes, din anul 
449, care a întărit aceasta erezie. Sfântul Leon cel mare, papa al Romei, a numit 
acest sinod cu numele de "sinodul tâlhăresc". 


Nu după multă vreme, în dată de 29 iulie 450, împăratul Teodosie al II-lea a căzut 
de pe cal şi a murit. Astfel, vrednica Pulheria a ajuns din nou stăpâna impe- 
riului.Pentru a-şi întări puterea, ea s-a căsătorit cu drepteredinciosul Marcian, un 
general şi senator din Panonia, Tracia. EI era văduv. Pulheria l-a încoronat ca 
împărat, în faţa Senatului, în data de 24 august 450. 


Sfânta împărăteasă Pulheria şi Sfântul împărat Marcian au întrunit Sinodul al 
patrulea Ecumenic, în cetatea Calcedon, în anul 451. Sinodul a condamnat erezia 
lui Eutihie şi a întărit dreapta credinţă a primelor trei Sinoade Ecumenice. 


Cei doi împărați creştini şi-au folosit averea spre a zidi case pentru săraci, spitale, 
biserici şi mănăstiri. Ei s-au îndeletnicit până la sfârşitul vieţii lor cu privegherea, 
postul, rugăciunea şi învăţarea altora. Pentru vârsta lor înaintată, cei doi au trăit în 
feciorie. Ei au fost într-un gând, în dorinţa de a cârmui împărăţia în chip creştinesc. 


Sfânta împărăteasă Pulheria a trecut la cele veşnice în dată de 10 septembrie 453, 
la vârsta de 54 de ani. Ea a fost îngropată cu multă cinste. Şi-a împărţit întreaga 
avere săracilor. 


Sfântul Marcian a continuat să domnească singur, apărând cu tărie hotărârile 
Sinodului de la Calcedon. Sfântul Marcian a trecut la cele veşnice în anul 457. 


Sfinții Pulheria şi Marcian sunt prăznuiți de Biserica lui Hristos în ziua de 17 
februarie. Sfânta Pulheria mai este prăznuită şi în ziua de 10 septembrie. 

Căsătoria, cale spre sfinţenie - Sfinţii Pulheria şi Marchian 





Sfânta Pulheria, născută în 399, a fost sora mai mare a împăratului Teodosie al II- 
lea, care s-a născut cu doi ani mai târziu. În 408, tatăl lor, împăratul Arcadie, a 
murit, lăsându-i orfani şi moştenitori ai tronului. Dându-și seama că de acum va 
avea de jucat un rol însemnat în administraţia Imperiului Bizantin, Pulheria s-a 
dăruit cu tot sufletul lui Hristos, punându-şi darurile şi rangul în slujba imperiului 
şi mai ales a Sfintei Biserici a lui Hristos. 


Nespus de înţeleaptă, descurcăreaţă şi plină de sârguinţă pentru credinţa ortodoxă, 
Pulheria vorbea şi scria curgător în greceşte şi latineşte. 


În 414, deşi nu avea decât cincisprezece ani, a primit titlul de Augusta din partea 
Senatului, încredinţându-i-se ocrotirea fratelui ei mai mic, împăratul, până ce va fi 
destul de mare spre a domni de unul singur. 


În această vreme Pulheria a făcut legământ de feciorie veşnică, pe care I-a pece- 
tluit punând să se facă o minunată masă de aur şi pietre nestemate pentru catedrala 
din cetatea de scaun a Constantinopolului. Amândouă surorile ei, Arcadia şi Ma- 
rina, au făcut şi ele legământ de feciorie, încât să nu-şi ia niciodată bărbaţi care să 
poată pretinde tronul imperial de la fratele lor Teodosie. 


Una din Vieţi zice despre Sfânta Pulheria: „Era orfană de la nouă ani, dar edu- 
cația ei s-a potrivit cu însuşirile firii sale, iar istețimea, virtutea şi iscusinţa ei 

întru Chivernisire erau de pe atunci coapte. Inlocuia lipsa de experienţă prin 


2 


înțelepciune şi iuțimea înţelegerii ”. 


Prinţesa Pulheria supraveghea educaţia fratelui ei şi-i sprijinea creşterea duhov- 
nicească în credinţa creştină. Ea a fost aceea care a orânduit căsătoria lui Teodosie 
cu Atenais, frumoasa şi desăvârşita fiică a unui filozof atenian păgân, pe nume 
Leontie. Atenais a primit de bunăvoie creştinismul şi a devenit soţia împăratului, 
luând numele de Evdochia. 


Dar lucrul cel mai însemnat, Pulheria era gata întotdeauna să apere interesele Bise- 
ricii. Pe cât era cu putinţă, ea se asigura că palatul împărătesc este chivernisit după 
temeiuri deplin creştine. 


După ce Teodosie a început să domnească de sine, ea şi cu cele două surori au ră- 
mas în palatul împărătesc, ducând o viaţă aspră. A continuat să-şi sfătuiască fratele 
în chivernisirea împărăției şi, datorită iscusinţei ei şi nepăsării fratelui în ce pri- 
veşte treburile statului, ea avea de fapt înrâurirea cea mai mare în ocârmuire. 


Astfel, la îndemnul ei, împăratul Teodosie a convocat Sinodul Bisericesc de la 
Efes, din 431 - care s-a dovedit a fi cel de-al treilea Sinod Ecumenic. Acest sinod a 
osândit erezia nestoriană şi a dat oficial titlul de Theotokos (Născătoare de Dumne- 
zeu) Maicii lui Hristos. 


În 438 ea a lucrat împreună cu Sfântul Proclu, patriarhul Constantinopolului, spre a 
asigura readucerea triumfală a moaştelor Sfântului loan Gură de Aur în capitala 
imperială. Aceasta a dus la reîmpăcarea cu Biserica Ioaniților - cei ce s-au ridicat 
împotriva surghiunirii silnice a lui Gură de Aur în 404 şi care nu voiau să recu- 
noască pe urmaşii săi ca patriarhi ai Constantinopolului. În acest chip ea a ajutat la 
ispăşirea păcatelor părinților ei, împăratul Arcadie şi împărăteasa Eudoxia, care 
avuseseră rolul principal în osândirea nedreaptă şi surghiunirea Sfântului loan 
Gură de Aur. 


Sfânta Pulheria a avut şi fericirea de a ajuta la aflarea moaştelor celor patruzeci de 
mucenici din Sevastia (9 martie), ce fuseseră ascunse într-un loc necunoscut vreme 
de o sută de ani. Ei i s-au arătat într-un vis Sfântul Thirs împreună cu cei patruzeci 
de mucenici şi i-au descoperit locul unde se aflau moaştele lor. 


Pe la anul 440, Evdochia a reuşit să-l întoarcă pe soţul ei împăratul împotriva 
Pulheriei, care a fost surghiunită la moşia ei de la Hevdomon. Unul din izvoare 
scrie că ea „privea retragerea ei ca pe un dar ceresc şi îşi dăruia tot timpul lui 

Dumnezeu în rugăciune şi faceri de bine. Nu se plângea de nerecunoştinţa fratelui, 
de împărăteasa care-i datora totul sau de nedrepţii lor dregători”. 


Spre sfârşitul vieţii sale, împăratul Teodosie, continuând să nu primească sfatul 
surorii sale Pulheria, a căzut sub înrâurirea următoarei erezii ce avea să tulbure 
Biserica: eutihianismul, o formă radicală de monofizism. El a convocat sinodul de 
la Efes din 449 care a întărit această erezie. Acest sinod a fost numit de Sfântul 
Leon cel mare, papa Romei, „sinodul tâlhăresc”. 


Însă în anul următor împăratul a căzut de pe cal şi a murit. Această întâmplare ne- 
aşteptată a adus-o pe Pulheria pe tronul împărătesc ca împărăteasă. După cum se 
cuvenea, ea s-a căsătorit cu un cinstit şi vârstnic general şi senator din Tracia, pe 
nume Marchian, spre a domni împreună cu el. Deşi au rânduit de la început să 
trăiască ca frate şi soră, au fost cu adevărat alături unul de altul, fiind într-un gând 
în dăruirea lor faţă de Hristos şi în dorinţa de a cârmui împărăţia în chip creştinesc. 
Ea a fost aceea care I-a încoronat împărat, în faţa Senatului, la 24 august 450. Apoi 
a rostit aceste cuvinte: „Este de datoria nostră să ne îngrijim de neamul omenesc”. 


Împreună au pornit degrabă să repare stricăciunile făcute de sinodul tâlhăresc, 
convocând marele Sinod de la Chalcedon, din 451. Acest sinod, al patrulea Sinod 
Ecumenic, a anulat cu totul hotărârile sinodului tâlhăresc şi a proclamat cu tărie 
credinţa ortodoxă. Părinţii de la Chalcedon au cinstit-o pe împărăteasa Pulheria, 
strigând cu glas mare: „Mulţi ani trăiască bine cinstitoarea împărăteasă, iubitoarea 
de Hristos. Mulţi ani trăiască! Drept slăvitoarea”. 


Sfânta Pulheria împreună cu chibzuitul şi virtuosul ei soţ, Sfântul Marchian, au 
lucrat într-un gând, folosindu-și averea spre a zidi case pentru săraci, spitale, bise- 
rici şi mănăstiri. Pe lângă datoriile şi nevoinţele lor administrative şi filantropice, 
se îndeletniceau şi cu privegherea, postul, rugăciunea şi învăţarea altora. 


Sfânta Pulheria a mai trăit doi ani. Ea a murit la 10 septembrie 453 şi a fost îngro- 
pată cu multă cinstire. Şi-a lăsat toată averea săracilor. 


Sfântul Marchian a continuat să domnească singur, apărând cu înfocare hotărârile 
Sinodului de la Chalcedon şi sporind belşugul imperiului printr-un şir de reforme 
financiare. Era cunoscut ca „un ostaş ce iubea pacea fără a se teme de război”. El a 
refuzat să plătească tribut hunului Attila, însă a scăpat de război prin moartea lui 
Atula. 

Sfântul Marchian s-a dus cu pace la odihna veşnică în Hristos, în anul 457. Patru- 
zeci de ani mai târziu, slăvită sa amintire era încă aşa de vie pentru bizantini, încât 
atunci când la tron a venit Anastasie, poporul a strigat: „Să cârmuieşti precum 
Marchian”. 


Biserica cinstește pe Sfinţii Pulheria şi Marchian în această zi, iar pe Sfânta Pul- 
heria singură, la 10 septembrie. 


Din „Căsătoria, cale spre sfinţenie” 
Ed. Sophia 2001 

Orthodoxwiki - Pulcheria, împărăteasa şi Marcian, împăratul 





Sfânta Pulcheria împărăteasa (monedă de argint din anul 420) 


Sfânta şi drept-credincioasa Pulcheria împărăteasa (sau Poulcheria) a fost fiica lui 
Arcadie, împăratul Imperiului Roman de Răsărit, şi a soției sale Aelia Eudoxia. Ca 
regentă a fratelui ei mai mic Teodosie al II-lea şi împărăteasă în nume propriu, ea a 
influențat cu tărie comportamentul guvernării imperiale în relația cu creştinii, în 
special în perioada controverselor nestoriene din secolul al V-lea. Prăznuirea ei se 
face pe 10 septembrie; de asemenea, ea mai este pomenită de către Biserica 
Ortodoxă pe 17 februarie împreună cu soţul său împăratul Marcian. 


Viaţa 


Aelia Pulcheria s-a născut în 19 ianuarie 399. Aelia Pulcheria nu trebuie confun- 
dată cu mătușa sa Pulcheria, care a fost fiica lui Teodosie I şi a Aeliei Flaccilla şi 
care a murit în 385 la vârsta de opt ani. Tatăl Pulcheriei, împăratul Arcadie a murit 
pe data de 1 mai 408. La moartea tatălui său, la frageda vârstă de șapte ani, Teo- 
dosie al II-lea devine împărat, sub tutela prefectului pretorian Antemie. 


Pulcheria a fost o creştină devotată şi şi-a exprimat devotamentul pentru Maica 
Domnului la o vârstă fragedă, îmbrăcând haina monahală pentru a nu fi silită să se 
căsătorească. Ca soră mai mare a lui Teodosie al II-lea (sora lor cea mai mare a 
murit tânără, probabil înainte de 408), ea a deţinut o poziţie importantă când acesta 
a devenit împărat. Ea fost implicată puternic în educaţia fratelui ei, chiar dacă era 
numai cu doi ani mai în vârstă decât acesta şi şi-a menţinut influenţa copleşitoare 
pe cea mai mare parte a domniei acestuia. Izvoare istorice menționează că în 412, 
la vârsta de treisprezece ani, ea l-a demis pe tutorele fratelui ei, eunucul Antemie, 
ŞI şi-a asumat această poziţie, de tutore al propriului frate. 

Curtea a căpătat curând o atmosferă pioasă şi austeră sub influenţa ei, potrivindu-se 
stilului ei de viaţă aproape monahal. În 4 iulie 414, Senatul a proclamat-o augusta 
(împărăteasă) şi a făcut-o regenta fratelui ei. După ce Teodosie a devenit capabil de 
guvernare în 416, Pulcheria a continuat să aibă o influență puternică asupra fratelui 
ei şi asupra treburilor imperiului. La insistenţele ei, Teodosie i-a îndepărtat din 
administrația imperială pe toţi păgânii care nu fuseseră convinși să se boteze. 


Pulcheria şi-a folosit averea personală pentru Biserică. Făcând aceasta, ea şi-a 
inspirat fratele să îi urmeze exemplul. Deşi era indiferentă la arianismul triburilor 
germanice, ea a avut o poziţie fermă privind învăţăturile eretice ale lui Nestorie. Ea 
şi-a arătat aproape imediat opoziţia faţă de el, când acesta a devenit patriarh în 428. 
Cu sau fără influența degradării Fecioarei Maria de la statutul de Născătoare de 
Dumnezeu la cel de Născătoare de Hristos a nestorianiștilor, Pulcheria a influenţat 
hotărâtor poziția fratelui său în controversele care au dus la Sinodul de la Efes din 
431. La început el l-a sprijinit pe Nestorie, înainte de a fi influenţat de credința 
surorii sale. În această controversă, Patriarhul Chiril al Alexandriei credea că 
influenţa Pulcheriei a fost hotărâtoare în căderea rivalului său. 


În 441, influenţa Pulcheriei a început să pălească, deoarece eunucul Hrisafie l-a 
convins pe Teodosie să o demită pe sora sa (la această demitere au avut un mare 
rol şi intrigile împărătesei Aelia Eudoxia, soția lui Teodosie). Dar în curând a 
început controversa monofizită, datorită arhimandritului Eutihie şi sprijinită de 
Teodosie dar şi de succesorul lui Chiril ca patriarh al Alexandriei, Dioscor. Când 
ideile lui Eutihie au fost validate de Sinodul tâlhăresc din 449 de la Efes, Papa Leo 
I al Romei a inclus-o şi pe Pulcheria printre cei pe care i-a adunat ca să anuleze 
deciziile sinodului. 


In 28 iulie 450, Teodosie a murit brusc iar Pulcheria s-a reîntors la curte ca soţie a 
noului împărat, Marcian. Ea a fost de acord cu căsătoria, dar cu condiția ca Jură- 
mântul ei de castitate să fie respectat. 


În anul 451, prin eforturile Pulcheriei, a fost convocat Sinodul de la Calcedon, 
prezidat de Marcian. Acest sinod a condamnat atât nestorianismul cât şi Sinodul 
tâlhăresc din 449 care sprijinise erezia monofizită. Ereticul Eutihie a fost demis şi 
exilat. 


Pulcheria a murit curând după acestea, în iulie 453. 


Împărăteasa Pulcheria și Biserica Ortodoxă 

Pe lângă rolul ei în apărarea Ortodoxiei, Pulcheria este pomenită pentru zelul ei în 
promovarea intereselor Bisericii. Ea a readus moaștele Sfântului loan Gură de Aur 
de la locul morţii acestuia în exil și le-a îngropat în Biserica Apostolilor din 
Constantinopol în 27 ianuarie 438. A construit trei biserici în Constantinopol cu 
hramul Maicii Domnului. De asemenea, a construit mai multe spitale, case pentru 
pelerini şi și-a lăsat averea în scopuri caritabile. 


Marcian 





Marcian s-a născut în Tracia sau Iliria. Şi-a petrecut mare parte din viaţă în cariera 
militară, servind timp de nouăsprezece ani conducătorilor alani Ardaburius şi 
Aspar. A luat parte la războaiele împotriva vandalilor şi perșilor. În 431 a fost luat 
prizonier de vandali în lupta de lângă Hippo Regius (în Africa). Adus în faţa 
regelui vandal Genseric (428-477), el a fost eliberat, după ce a jurat să nu mai 
ridice niciodată armele împotriva vandalilor. După aceasta a fost făcut căpitan al 
gărzii imperiale, iar mai târziu tribun şi senator. La moartea lui Teodosiu II s-a 
căsătorit cu sora acestuia, Pulcheria. 


Când a devenit împărat, nu a mai acceptat să plătească tribut lui Attila. Cum Attila 
ştia că nu va putea cuceri niciodată Constantinopolul, a pornit spre vest, în 
faimoasele campanii din Galia (351) şi Italia (352). 


Marcian a reformat finanţele imperiului și a repopulat provinciile devastate de 
huni. El a respins atacurile asupra Siriei şi Egiptului din anul 452 şi a înăbuşit 
tulburările de la frontiera cu Armenia în 456. 


Cel mai important eveniment din timpul domniei sale este Sinodul al IV-lea 
ecumenic de la Calcedon (451). Principalele rezultate obținute la acest Sinod au 

fost cele referitoare la rezolvarea controverselor religioase datorate ereziei 
monofizite şi la organizarea vizibilă a Bisericii. 


Marcian nu şi-a respectat promisiunile față de Imperiul Roman de Apus când 
regele vandal Genseric a prădat Roma în 455. 


Marcian a murit în anul 457, probabil din cauza unei cangrene declanşată în timpul 
unei lungi călătorii religioase. Deşi domnia sa a fost relativ scurtă, Marcian este 
considerat unul dintre cei mai buni împărați timpurii ai Imperiului Roman de 
Răsărit (Bizantin). 


Marcian și soția sa, împărăteasa Pulcheria, au fost canonizaţi de Biserica Ortodoxă 
ca sfinți, fiind comemoraţi (pomeniţi) pe data de 17 februarie. 

IPS Timotei prahoveanul, episcop-vicar al Arhiepiscopiei Bucureştilor - 
Pulheria, evlavioasa şi faimoasa împărăteasă 





12 sep, 2019 


În primele secole creştine, starea socială a femeilor cinstitoare ale Preasfintei Fe- 
cioare Maria urca de la cele de rând până la familia imperială. Cu toate că nici una 
dintre acestea nu şi-a spus propria poveste, Biserica le-a cinstit memoria, iar pe 
unele le-a aşezat în calendar, aşa cum este cazul cunoscutei împărătese bizantine 
Pulheria, printre cele dintâi din rândul împărăteselor. 


Născută în 399, Pulheria a fost sora mai mare a împăratului Teodosie al II-lea, care 
a venit pe lume cu doi ani mai târziu. In 408, tatăl lor, împăratul Arcadie, a murit, 
lăsându-i orfani, dar moştenitori ai tronului |. 


Dându-şi seama că de acum va avea de jucat un rol însemnat în administraţia 
Imperiului Bizantin, Pulheria s-a dăruit cu tot sufletul lui Hristos, punându-şi da- 
rurile şi rangul în slujba imperiului, dar mai ales a Bisericii. Înţeleaptă, plină de 
sârguință pentru credinţa ortodoxă și deschisă diplomaţiei vremii, Pulheria vorbea 
şi scria în greceşte şi latineşte. În 414, deşi nu avea decât 15 ani, a primit titlul de 
Augusta din partea Senatului, încredinţându-i-se ocrotirea fratelui mai mic, viitorul 
împărat Teodosie, până ce va fi împlinit vârsta majoratului spre a putea domni. În 
acea vreme, Pulheria a făcut legământ de feciorie, pe care l-a pecetluit, rânduind să 


* Remus Rus, Dicţionar enciclopedic de literatură creştină din primul mileniu, Editura Lidia, 
Bucureşti, 2003, p. 290. 

se facă o minunată masă de aur cu pietre nestemate pentru marea biserică din 
cetatea Constantinopolului. 


Surorile ei, Arcadia şi Marina, au făcut şi ele legământ de feciorie, încât să nu-şi ia 
niciodată bărbaţi care să poată pretinde tronul imperial. 


Una dintre paginile de sinaxar afirmă despre Pulheria: "Era orfană de la nouă ani, 
dar educaţia ei s-a potrivit cu însuşirile firii sale, iar isteţimea, virtutea şi iscusinţa 
ei întru chivernisire erau de pe atunci coapte. Inlocuia lipsa de experienţă prin 


A E a A 2 so05 2 
înțelepciune şi iuțimea înţelegerii ” *. 


Augusta Pulheria supraveghea educația fratelui ei şi-i sprijinea creşterea duhov- 
nicească în credinţa creştină. 


Teodosie al II-lea, cunoscut şi sub numele de Teodosie cel tânăr (chiar şi Teodosie 
cel mic), pe când avea doar şapte ani, a fost proclamat August. După moartea 
tatălui său, protecția sa a fost asigurată timp de şase ani de un colegiu de demnitari, 
în fruntea căruia era Anthemius, prefectul Pretoriului, care activa ca Regent. 
Educaţia tânărului prinţ se afla în sarcina lui Antiochus. De numele lui Anthemius 
este legată construirea laturei vestice a zidului Constantinopolului, lucrare foarte 
importantă în epocă. Inițiativa a fost una din marile realizări şi servicii aduse 
imperiului de către Anthemius. El a restabilit armonia între Curțile de la Ravenna 
şi Constantinopol şi un nou tratat a fost încheiat pentru asigurarea păcii la frontiera 
cu Persia. După anul 414, Regentul, încărcat de atâtea merite, s-a retras din această 
importanți funcţie sau a murit, întrucât numele său nu mai apare în documentele 
vremii . 


Prefectura Pretoriului era asigurată mai întâi de patriciul Aurelian, după care, la 4 
iulie 414, Pulheria a devenit Augustă. Ea îşi va asuma şi regența în numele fratelui 
ei. Mai mare doar cu doi ani față de Teodosie, Augusta va guverna de fapt imperiul 
aproape patruzeci de ani. Pulheria a fost cea care a supravegheat îndeaproape 
tinerețea lui Teodosie al II-lea, căutând să-l protejeze de intrigile de la Curte, 
cărora, fiind firea lui slabă, le-ar fi căzut pradă uşoară. 


* Sfântul Teofan mărturisitorul, Hronografia, trad. Cyril Mango, Editura Claredon Press, New 
York, 1997, p. 120. 

* Nicolae Bănescu, Istoria Imperiului Bizantin, vol. I, Editura Anastasia, Bucureşti, 2000, pp. 
266-268. 

În istoria milenară a Bizanțului, cultura, sub diferitele ei forme, a reprezentat o 
preocupare statornică pentru majoritatea împăraţilor. Înfiinţarea Universităţii din 
Constantinopol şi publicarea Codexului Teodosian rămân momente de referință în 
istoria civilizației Imperiului Bizantin. 


Întemeiată de Teodosie al II-lea, restaurată în secolul al IX-lea, protejată de 
Constantin Porfirogenetul, Şcoala Superioară din Constantinopol, în ciuda multor 
vicisitudini, a dăinuit până la căderea imperiului (1453). Afirmarea ei începând cu 
secolul al V-lea, într-o perioadă în care vechile şcoli ale lumii romane se închideau, 
rămâne în istorie un simbol în jurul căruia s-au grupat cele mai luminate şi înțe- 
lepte personalități spirituale ale imperiului *. 


De asemenea, pentru a contura un model al felului în care femeile antice se 
apropiau de cultul prea curatei Fecioare Maria trebuie să ţinem cont de modul în 
care era cinstită de diferitele clase sociale. Ce determina o femeie, fie ea din 
familia imperială sau din una de rând, să vadă în Fecioara Maria modelul de urmat. 


Cea mai devotată slujitoare a Preasfintei Fecioare Maria din antichitatea creştină a 
fost Augusta Pulheria, fiică şi soră de împărat. Influenţa sa în contextul Sinoadelor 
Ecumenice de la Efes (431) şi Calcedon (451) este interesantă şi demnă de a fi 
reconsiderată. 


Pulheria este văzută cel mai des ca promotoarea şi întemeietoarea cultului Fe- 
cioarei Maria în întreg Imperiul Bizantin ?. Ea a sprijinit ridicarea a trei mari 
biserici închinate Fecioarei Maria: Altarul din Vlaherne, Hodegoi şi Khalkoprateia, 
şi a adus importante relicve şi moaşte din Răsărit, printre care şi Acoperământul 
Maicii Domnului, apelând personal la conducătorul Bisericii lerusalimitene, 
Iuvenalie €. 


Activitatea filantropică a Pulheriei îndreptată spre Biserică şi spre oamenii nevo- 
iaşi, dorinţa ei de a găsi lucruri care au aparținut Fecioarei Maria şi ctitoriile din 
Constantinopol mărturisesc legătura ei specială cu ortopraxia şi dreapta credinţă. 
Angajarea ei în disputele Sinoadelor Ecumenice de la Efes şi Calcedon sunt vârfuri 
ale „agendei” ei mariologice, de a stabili cultul Maicii Domnului care să nu mai fie 
contestat vreodată. 


* Nicolae Șerban Tanasoca, Literatura Bizanțului, antologie, traduceri şi prezentare, Bucureşti, 
1971, p. 43. 

” Ibidem, p. 42. 

* Leena Mari Peltoma, The Image of the Virgin Mary in the Akathistos Hynm, Editura 
Universităţii Leiden, Leiden, 2001, p. 76. 

Devotamentul către Fecioara Maria nu era însă singurul capitol la care Pulheria 
excela. Aspectul dotrinal al controversei referitoare la 'Theotokos era foarte bine 
cunoscut de Augustă. 


În anul 430, arhiepiscopul Chiril al Alexandriei trimite mai multe epistole teo- 
logice familiei imperiale, dintre care două sunt adresate prinţeselor Arcadia şi 
Marina, surorile lui Teodosie, şi alte două Augustei Pulheria şi Evdochiei, soţia lui 
Teodosie. Trei dintre destinatarele acestor scrisori luaseră jurământul fecioriei. 
Lor, Chiril le argumentează că Maica Domnului este Născătoare de Dumnezeu, 
condamnând erezia lui Nestorie, care avea deja mulți adepți. 


Evlavia femeilor ortodoxe şi relaţia lor specială cu Fecioara Maria au pus în lumină 
atât aspectele doctrinale, cât şi cele cultice ale dogmei mariologice. Născătoarea de 
Dumnezeu a inspirat sentimente de fidelitate şi cinstire, care nu au mai dispărut din 
viaţa Imperiului Bizantin. 


În timpul Sinodului de la Efes, în iunie 431, când titlul de Theotokos al Fecioarei 
Maria a fost confirmat şi acceptat de majoritatea episcopilor ortodocşi însuflețiți de 
Chiril al Alexandriei, mulţimea de oameni care aştepta răspunsul a izbucnit în 
strigăte de bucurie şi profund entuziasm. 


Chiril amintea: “Pe când noi ieşeam din biserică, mulţimea mergea înaintea noastră 
cu făclii şi lumânări până la locurile de odihnă, pentru că noaptea era aproape; şi 
era multă bucurie şi strălucire de lumini în oraş, iar femeile care purtau tămâiere 
conduceau această procesiune” 7. Este interesant că această relatare despre o 
procesiune religioasă face referire la femei care mergeau în faţa alaiului ca pur- 
tătoare de tămâie şi miruri. Chiar dacă au rămas nepomenite după nume, spre 
deosebire de Pulheria, rolul lor şi fidelitatea faţă de Născătoarea de Dumnezeu 
reprezintă un gest care nu se cuvine să fie uitat. 


Contribuţia Sfintei Pulheria în istorie nu s-a limitat doar la Sinodul de la Efes. Prin 
atitudinea şi intervenţiile sale, împărăteasa a salvat credința din imperiu în mo- 
mente critice. 


Cunoscutul general şi senator Marcian, devenit împărat, a susținut-o pe Impă- 
răteasa Pulheria, la un an de la urcarea pe tron, să convoace Sinodul al IV-lea 


” Apud John McEnerney, Saint Chyril of Alexandria: Letters, col. Fathers of the Church, vol. 76- 
77, publicată de Catholic University of America, Washington, 1987, p. 166. 

Ecumenic de la Calcedon, care a înlăturat răul făcut de sinodul tâlhăresc, când 
ortodocşii au fost prigoniţi şi depuşi din scaune. Eutihie şi partizanii săi monofiziți 
au fost depuşi, Ortodoxia a triumfat în Imperiul de Răsărit, iar Constantinopolul a 
primit titlul de a doua Romă, locul secund în diptice după Cetatea eternă. 


Pulheria a mai trăit puţin după momentul Calcedon, lucrând pentru binele impe- 
riului. Precum au hotărât de la început cu Marcian să trăiască ca frate şi soră, fiind 
cu adevărat alături unul de altul, într-un gând în dăruirea lor faţă de Hristos şi în 
dorinţa de a cârmui împărăţia în spirit creștin înalt. Ea a fost aceea care l-a înco- 
ronat pe Marcian împărat, în faţa Senatului, la 24 august 450. Apoi a rostit 


cuvintele: "Este de datoria noastră să ne îngrijim de neamul omenesc” &. 


Părinţii de la Calcedon au cinstit-o pe împărăteasa Pulheria, strigând cu glas mare: 
"Mulţi ani trăiască bine cinstitoarea împărăteasă, iubitoarea de Hristos. Mulţi ani 
trăiască dreptslăvitoarea!” 


Sfânta Pulheria împreună cu virtuosul Marcian au lucrat într-un gând, dăruindu-şi 
averea spre a zidi case pentru săraci, spitale, biserici şi mănăstiri. Pe lângă datoriile 
şi nevoinţele administrative şi filantropice, privegheau mult, posteau, se rugau, 
fiind şi altora pildă ?. 


Pulheria s-a despărțit de lumea cea treccătoare la 10 septembrie 453 şi a fost 
îngropată cu multă cinstire, fiind şi în zilele noastre pomenită în ziua trecerii ei la 
cele veşnice. 


* Vassiliki Limberis, Divine -Heiress, p. 68. 
” Ibidem. 

Ips Timotei - Sfânta Pulheria, împărăteasa apărătoare a Ortodoxiei 





Timotei Prahoveanul, 
episcop-vicar al Arhiepiscopiei Bucureştilor 
- 16 iul, 2021 


Imperiul Roman a constituit spaţiul în care credinţa ortodoxă a cunoscut o înflorire 
deosebită. Deşi împărații păgâni au făcut nenumărați mucenici în timpul prigoanei 
sângeroase, vreme de două veacuri şi jumătate, prin credinţa şi lucrarea inspirată a 
fiilor Bisericii între ei, personalităţi imperiale, cei care au crezut în lisus Hristos au 
primit nu doar libertatea de mărturisire şi slujire a Dumnezeului adevărat, ci şi 
sprijin în acest deziderat sfânt. Pe lângă împărați bine cinstitori, pe firmamentul 
Ortodoxiei bizantine, o strălucire aparte are Sfânta Pulheria, împărăteasa fecioară 
care a sprijinit decisiv apărarea dreptei credințe în timpul lucrărilor Sinoadelor 
Ecumenice de la Efes şi Calcedon (431 şi 451). 


Aelia Pulheria, născută în 399, a fost sora mai mare a împăratului Teodosie al II- 
lea (408-450). Când tatăl lor, împăratul Arcadie a murit, lăsându-i moştenitori ai 
tronului, Pulheria a conştientizat rolul însemnat pe care îl avea în administrația 
imperiului, dăruindu-se cu tot sufletul lui Hristos. Înţeleaptă, descurcăreață şi plină 

de sârguință pentru credinţa ortodoxă, în 414, deşi nu avea decât 15 ani a primit 
titlul de „Augustă”, fiindu-i încredinţată ocrotirea fratelui mai mic, împăratul Teo- 
dosie, până ce va ajunge să domnească de unul singur. Din această postură, Pul- 
heria a condus imperiul aproape patruzeci de ani, supraveghind educaţia fratelui 
său şi căutând să-l protejeze de intrigile de la Curte, precum şi de cele ale diplo- 
maţiei din perioada respectivă. 


A fost contemporană cu ambele dispute religioase din timpul dinastiei teodosiene: 
nestorianismul şi monofizitismul. 


Cea dintâi erezie, care afirma separația absolută între cele două firi ale Mântui- 
torului Hristos şi o numea pe Sfânta Fecioară Maria doar „Născătoare de Hristos”, 
şi nu „Născătoare de Dumnezeu”, a fost propagată în Constantinopol de Nestorie, 
păstor la Constantinopol (428-431). Acesta reuşise să câştige inițial de partea sa 
tânăra pereche imperială, Teodosie şi împărăteasa Athenais-Evdochia fiind impre- 
sionați de elocinţa şi erudiţia ierarhului. Singura care s-a opus de la început și în 
mod deschis a fost Augusta Pulheria, a cărei atitudine a facilitat hotărârile din ca- 
drul Sinodului III Ecumenic. Ea reprezenta, de fapt, eminenţa cenuşie a admi- 
nistraţiei lui Teodosie al II-lea şi prezida o reţea importantă de femei aristocrate, în 
cadrul unui colegiu de diaconiţe şi fecioare din Biserica mare a Constantino- 
polului. 


Era cât se poate de clar că pângărirea onoarei Fecioarei mergea mână în mână cu 
atacul la adresa propriilor lor surse de onoare şi patronaj, comunitatea lor refle- 
ctând în mic gloria Maicii Domnului. Nu greşim dacă afirmăm că acestui grup de 
femei aristocrate din jurul Pulheriei i se datorează căderea lui Nestorie. Nu numai 
că ele i-au furnizat informaţii importante lui Chiril, dar au orchestrat, probabil, 
schimbarea locului de desfăşurare a Sinodului din 431 din Capitală, la Efes, oraş 
care dobândise deja statutul de loc însemnat pelerinajului în cinstea Preasfintei 
Fecioare. Locul era cum nu se poate mai ostil faţă de tot ceea ce apăra Nestorie şi 
în acelaşi timp, era greu accesibil susținătorilor sirieni ai acestuia. Toate au con- 
lucrat la înfrângerea lui Nestorie în cadrul Sinodului. 


După încheierea lucrărilor, la Efes şi în alte părți ale imperiului, poporul drept- 
credincios a aclamat entuziast victoria Ortodoxiei şi a Pulheriei: „Fecioara Maria l- 
a depus pe Nestorie! Mulţi ani Pulheriei! Ea este cea care a întărit credinţa!” 


Pacea Bisericii nu a fost îndelungată, deoarece aceasta s-a confruntat cu cea de-a 
doua erezie hristologică, monofizismul. Această doctrină era în fapt o exagerare în 
combaterea nestorianismului, susținând că firea umană a Mântuitorului fusese co- 

vârşită de cea dumnezeiască, şi astfel că El nu ar fi pătimit ca om. În Constantino- 
pol, principalul susţinător al ereziei era (monahul) Eutihie. 


Înrâurirea puternicului eunuc Hrisafie, finul lui Eutihie, asupra împăratului Teo- 
dosie a făcut ca învăţătura eretică să fie declarată ortodoxă în cadrul unui nou sinod 
ținut la Efes în anul 449, cunoscut în istorie ca „sinodul tâlhăresc”, când partizanii 
Ortodoxiei au fost maltrataţi de către monofiziți. Chiar şi aşa, atât timp cât Teo- 
dosie a fost în viaţă, monofizismul a constituit religia oficială a Imperiului Roman 
din Răsărit. 


Situația s-a schimbat brusc la 26 iulie 450, odată cu moartea neașteptată a lui 
Teodosie. În aceste condiţii, noua împărăteasă, Pulheria a luat o decizie şocantă, 
dar corectă: s-a căsătorit cu un senator roman, Marcian, general respectat, decorat 
pentru slujirea imperiului ortodox. Prin căsătoria formală cu Marcian şi făgăduinţa 
acestuia că îi va respecta votul fecioriei, şi-a întărit influenţa şi puterea. Era în 
continuare puternica Augusta fecioară, dedicată Fecioarei Maria, dar era în acelaşi 
timp împărăteasă. 


Cu susținerea lui Marcian, prima realizare a „vasilissei” Pulheriei a fost convo- 
carea Sinodului IV Ecumenic de la Calcedon. Dintre toate sinoadele ecumenice, 
acesta a cunoscut cea mai mare participare, istoricii menţionând că la lucrările lui 
au fost prezenţi între 520 şi 630 de episcopi. Prin hotărârile luate a fost înlăturat 
răul făcut de „sinodul tâlhăresc”. Eutihie şi partizanii săi monofiziți au fost anate- 
mizaţi, iar Ortodoxia a fost restaurată în Imperiul de Răsărit. 


EI a statornicit învăţătura Bisericii în problema hristologică, născută odată cu ne- 
storianismul: lisus Hristos, fiul lui Dumnezeu, a fost Dumnezeu adevărat şi Om 
adevărat. Doctrina despre unirea personală sau ipostatică a celor două firi, dumne- 
zeiască şi omenească, în Persoana Dumnezeu-Omului Hristos este socotită victoria 
familiei imperiale, aclamată la sfârşitul lucrărilor sinodului ca fiind „luminători ai 
credinţei”, „noul Constantin şi noua Elena”. Cu toate acestea, implicarea şi râvna 
împărătesei pentru statornicirea dreptei credinţe i-au făcut pe Părinţii de la Calce- 
don să-i acorde ei mai multă întâietate decât lui Marcian şi au cinstit-o, strigând cu 
glas mare: „Mulţi ani trăiască bine cinstitoarea împărăteasă, iubitoarea de Hristos. 
Mulţi ani trăiască, drept-slăvitoarea!” 


Pulheria a mai trăit câțiva ani după Calcedon, lucrând cu Marcian pentru binele 
imperiului. Precum au hotărât de la început să trăiască ca frate şi soră, au fost cu 
adevărat alături unul de altul, fund într-un gând în dăruirea lor faţă de Hristos şi în 
dorinţa de a cârmui împărăţia în chip creştinesc. Sfânta Pulheria împreună cu vir- 

tuosul general și neîntrecutul strateg Marcian au lucrat într-un gând, folosindu-și 
averea spre a zidi biserici şi mănăstiri, case pentru săraci, spitale, şi îndeletnicindu- 
se, pe lângă datoriile şi nevoinţele lor administrative şi filantropice, cu privegherea, 
postul, rugăciunea şi catehizarea celorlalți. 


Pulheria a murit la 10 septembrie 453 şi a fost îngropată cu multă cinstire. Şi-a 
lăsat toată averea săracilor. 


Marcian a continuat să domnească singur, apărând cu înfocare hotărârile Sinodului 
de la Calcedon. Era cunoscut ca „un ostaş ce iubea pacea, fără a se teme de răz- 
bor”. Marcian s-a dus cu pace la odihna veşnică în Hristos, în anul 457. Patruzeci 
de ani mai târziu, slăvita sa amintire era încă atât de vie pentru bizantini, încât, 
atunci când la tron a venit Anastasie (491-518), poporul a strigat: „Să cârmuieşti 
precum Marcian!” 


Îndată după ce a trecut la cele veşnice, împărăteasa Pulheria a început a fi cinstită 
în întreaga capitală a imperiului. Asemenea împărătesei Elena, cu care a fost ase- 
mănată, Pulheria va deveni sfântă, deopotrivă în Biserica Răsăritului şi în cea de 
Apus. Secole după trecerea sa la Domnul, credincioşii din Constantinopol au cele- 
brat memoria sfintei la data de 10 septembrie, având în minte pietatea, filantropia, 
ctitoriile şi în special marele ei triumf: Sinodul de la Calcedon. 


În textul slujbei sale există mai multe planuri în care este cinstită Sfânta Pulheria. 
Este în primul rând cel al trăsăturilor moral-ascetice, al virtuţilor precum: curăţia, 
fecioria, bărbăţia şi curajul, lepădarea de cele pământeşti, milostenia. Este apoi cel 
al istoriei, al evenimentelor la care a participat sau pe care le-a influenţat: faptul că 
a fost împărăteasă, că a fost implicată în combaterea ereziilor nestoriană şi mono- 
fizită, fiind contemporană cu Sinoadele Ecumenice de la Efes (431) şi Calcedon 
(451). Şi, nu în ultimul rând, identificăm planul dogmatic: faptul că a luptat cu 
ereziile, că a sporit slava lui Dumnezeu cu învăţăturile părinților, că a fost imply- 
cată în definirea hristologiei ortodoxe. 


Sinodul de la Calcedon este amintit şi în scurta viaţă a sfintei din Sinaxar, ca fiind 
una dintre izbânzile ei. Ştim însă din istoria Bizanțului că ea a fost alături de par- 
tida ortodoxă şi în timpul Sinodului de la Efes (431). Viaţa sfintei ne spune că 
„sinodul al treilea a toată lumea din Efes a discutat erezia lui Nestorie, prin sâr- 
guinţa fericitei Pulheria, pentru că mare râvnă avea aceasta pentru dreapta credin- 
(aa 

Calcedonul este însă cuvântul care revine de câteva ori în textul slujbei din Minei 
şi legat de el, sunt invocate lupta cu ereticii şi dreapta învăţătură a Sfinţilor părinți, 
pe care Pulheria a ştiut să o întărească. 


Slava de la Vecernie rezumă toate acestea: „Credinţa ce ai propovăduit cu pravo- 
slavie în Calcedon, de Dumnezeu încununat-o, cu ostenelile şi învăţăturile purtă- 
torilor de Dumnezeu părinţi întărind-o, ca o podoabă dumnezeiască, în cer lucrată 
Bisericii lui Hristos o ai dat, întru care şi lăudându-se slăveşte, mărind pe Dumne- 
zeu Cel întrupat în două fiinţe nedespărţit, şi în două lucrări şi voințe, cu care îm- 
preună rugându-te lui Hristos cere, o, Pulherio, tuturor credincioşilor curăţie şi 
mare milă”. 

Nicolae Pintilie - Pulheria, Sfânta împărăteasă care şi-a închinat viaţa 
Ortodoxiei 





Era o ortodoxă profundă, încât palatul imperial, aşa cum mărturisesc istoricii 
vremii, „mirosea a mănăstire şi nu a reşedinţă imperială”. Meritul ei este acela că a 
avut conştiinţa că nu poate conduce singură un imperiu întins pe trei continente, o 
administraţie în care ecunucii deţineau puterea, iar uzurpatorii apăreau la orice pas. 
Deşi făcuse votul fecioriei şi era înaintată în vârstă, s-a căsătorit cu generalul 


ortodox Marcian, asociindu-l la domnie. 


Atunci când totul părea pierdut, credinţa ortodoxă fiind sfâşiată de către luptele 
sociale, culturale, economice, dar mai ales din partea susținătorilor credințelor 
eretice, Dumnezeu a „intervenit” în istorie prin oameni care au restabilit dreapta 
mărturisire. Un astfel de om, rămas pentru veşnicie în istoria Bisericii, a fost Sfânta 
împărăteasă Pulheria. 


Sitauţia eclezială, politică și socială în Imperiul Roman, 
la începutul secolului al IV-lea 


Prin legătura dintre Imperiu şi Biserică, la sfârşitul secolului al IV-lea, problemele 
teologice au devenit probleme de stat. Unii împărați au ajuns chiar să se ocupe mai 
mult de doctrina religioasă, decât de treburile administrative. Împăratul Tedosie cel 
mare a fost primul care a promulgat legi pentru domeniul religios. Mai târziu, 
împăratul Marcian, de al cărui nume este legat sinodul IV ecumenic, a fost numit, 
la ridicarea pe tronul imperial, „preot şi rege”. 

Deşi persoana împăratului era totul în societatea vremii, situația de la curtea 
imperială nu era întotdeauna aşezată. Începând cu familia ortodoxă a lui Teodosie 
cel mare, au intrat în viaţa politică persoane străine de credinţa creştină. Cu 
precădere, au existat două împărătese foarte influente, care s-au amestecat atât în 
politica imperială, cât şi în Biserică. Soţia lui Arcadie, Eudoxia, era fiica unui franc 
ajuns general în armata romană, iar soţia lui Teodosie al II-lea, Evdochia, era fiica 
lui Leon, profesor păgân din Atena. Eudoxia, după cum se cunoaşte, a obţinut 
exilarea Sfântului loan Gură de Aur, iar Evdochia a fost sprijinul ereziei mono- 
fizite. 


Ele au fost ajutate şi de alte persoane influente: eunucii Eutropiu şi Hrisafiu. 
Împărații, fiind foarte tineri - Arcadie avea 17 ani, Honoriu, 10 ani, Teodosie al II- 
lea, 8 ani, iar Valentinian, 5 ani — conducerea imperiului se afla în mâna eunucilor 
şi a împărăteselor. Hrisafiu, fost sclav barbar, aduna în persoana sa toate defectele, 
de la ambiţie şi viclenie, până la lăcomie şi răzbunare. Pe plan confesional, el a fost 
susținătorul lui Eutihie şi a lui Dioscor şi principalul vinovat de sinodul tâlhăresc 
de la Efes. 


Insă, în toată această viaţă plină de corupţie, au existat şi persoane care au vrut 
binele Bisericii. Una dintre acestea a fost fiica lui Teodosie, Pulheria, „urmaşă 
demnă a tatălui său”. 


Din anul 414, ea a fost asociată la tron ca „augustă”, alături de fratele ei minor, pe 
care l-a crescut în credinţa creştină. Mărturiile istorice ne arată că palatul imperial 
devenise „mănăstire”, „azilul tuturor virtuţilor”. Se rugau, posteau, practicau 
caritatea, lucrau cu mâinile lor pentru săraci, zideau spitale şi biserici. 


Ortodoxia și erezia lui Eutihie 


În multiplele sale manifestări, erezia însemna atât schismă, cât şi disidență politică. 
Conştienţi de importanţa unităţii de credinţă, împărații creştini şi-au dorit să o 
realizeze prin metode politice. De aceea, atât în codul de legi a lui Teodosie al II- 
lea, cât şi la lustinian, mai mult de jumătate dintre ele au un cuprins religios. 


O lume în permanentă schimbare. De la romanizare la elenizare, de la o dinastie 
sacră la amestecul împărăteselor şi al cunucilor, de la o armată naţională, la un 
imperiu păzit de barbari împotriva altor barbari, aceștia sunt puţini dintre factorii 
ce au făcut ca starea de instabilitate să fie reflectată şi în Biserică. lar starea de fapt 
s-a resimţit, cu precădere, în doctrina, în conturarea şi în afirmarea ereziei 
monofizite. 

Eutihie, arhimandrit din Constantinopol, o persoană cu autoritate în rândul clerului 
din capitală, afirma în predicile sale că „umanitatea lui Hristos este diferită de a 
noastră, de aceea nu se cuvine să-L comparăm cu noi, chiar şi sub aspectul 
umanităţii”. Aşa cum reiese din corespondenţa sa, FEutihie avea o pregătire 
teologică rudimentară, însă avea „un nume bun”, rezultat din prietenia sa cu 
Sfântul Chiril al Alexandriei. 


Înainte de reacţia din sânul Bisericii, poporul din Constantinopol a amendat 
învățătura greşită a lui Eutihie printr-o adevărată revoltă populară, cerând 
patriarhului Flavian judecarea arhimandritului. După un sinod în Constantinopol a 
urmat „cel mai ruşinos eveniment al istoriei creştine” - sinodul tâlhăresc de la Efes, 
în care susținătorii Ortodoxiei au simțit duritatea bâtelor parabolanilor alexandrini, 
patriarhul ortodox Flavian murind din cauza loviturior, la doar câteva zile de la 
eveniment. 


Sfinţii împărați Marcian şi Pulheria - restabilirea Ortodoxiei 


Evenimentul care a schimbat starea de încordare religioasă, dar şi politică, a fost 
moartea împăratului Teodosie al II-lea, survenită la 28 iulie 450. Pulheria, sora sa 
cea exilată, a rămas singura reprezentantă a dinastiei teodosiene. Susţinătoare 
înfocată a Ortodoxiei, a fost raza de lumină a Bisericii, în întunericul ultimilor ani. 


Era o ortodoxă profundă, încât palatul imperial, aşa cum mărturisesc istoricii 
vremii, „mirosea a mănăstire şi nu a reşedinţă imperială”. Meritul ei este acela că a 
avut conştiinţa că nu poate conduce singură un imperiu întins pe trei continente, o 
administraţie în care cunucii deţineau puterea, iar uzurpatorii apăreau la orice pas. 
Deşi făcuse votul fecioriei şi era înaintată în vârstă, s-a căsătorit cu generalul 
ortodox Marcian, asociindu-l la domnie. Acesta era originar din Tracia, făcuse 
carieră în armata lui Teodosie cel mare, devenind cel mai de seamă general al 
armatei - singurul în măsură să ţină în echilibru politica puternicului Hrisafiu. 


Domnia generalului Marcian a fost văzută în istorie ca reprezentând „anii de aur” 
ai Imperiului. Au fost readuşi în scaune pe episcopii ortodocşi exilați. Nu au fost 
uitate nici rămăşiţele patriarhului Flavian, cel omorât la Sinodul de la Efes, pe care 
le-a aşezat cu mare cinste în Biserica Sfinților Apostoli. 

În ziua de 8 octombrie 451, în prezenţa comisarilor imperiali, s-au deschis lucrările 
Sinodului IV Ecumenic. În Biserica Sfintei Eufimia, zidită pe vârful unui munte, în 
apropierea Bosforului, cei 600 de episcopi au hotărât că Ortodoxia este învăţătura 
cea dreaptă, formulând o definiţie de credință. Textul conţinea, la început, simbolul 
de credință niceean şi pe cel constantinopolitan, ca bază neclintită a credinţei. 

Definiţia de credință se încheia cu interdicția oricărei modificări, prevăzând 
sancțiuni imperiale în caz de neascultare. Această formulă, semnată de către 452 de 
participanţi, dădea un răspuns la toate disputele hristologice, de la Apolinarie, la 
Eutihie şi Dioscor. Era un text dogmatic care elimina orice interpretare părti- 
nitoare. 


Majoritatea celor ce au studiat formula calcedoniană sunt de acord că aceasta „a 
salvat credinţa în Hristosul istoric”. Erezia monofizită a fost condamnată, arătând 
că în Persoana Una a lui Hristos există atât firea dumnezeiască, cât şi firea 
omenească - unite neîmpărțit şi nedespărţit, neschimbat şi neamestecat. 


În prezenţa perechii imperiale, a întregului senat şi a curţii, a fost proclamată în 
mod solemn formula dogmatică calcedoniană, semnată de către cei 452 de părinţi. 


La 25 octombrie 451, împărații Marcian şi Pulheria, împreună cu întreg senatul, au 
asistat la şedinţa solemnă în care s-a citit formula dogmatică adoptată. Împăratul a 
fost aclamat ca „un nou Constantin, nou Pavel, nou David”, iar Pulheria ca o „nouă 
Elena”, împreună „apărători ai Ortodoxiei şi susținători ai păcii universale” . 


Împărăteasa Pulheria a fost persoana providenţială, care a apărat şi a susţinut 
credința ortodoxă. De aceea, ea a intrat în conştiinţa liturgică a Bisericii, fiind 
pomenită de două ori în Sinaxar. La 17 februarie, împreună cu soţul ei, Marcian şi 
separat, în ziua de 10 septembrie. Interesant este faptul că apare şi în calendarul 
Bisericii Romano-Catolice, deşi Sinodul IV Ecumenic nu a fost favorabil 
creştinătăţii apusene. 


Realitatea este aceea că momentul Calcedon și biruinţa sa de care ne bucurăm noi 
astăzi au fost rezultatul credinţei unei femei care prefera mănăstirea, în fața lumii. 
Dar, când a simţit că era nevoie de ea, şi-a lăsat liniştea chiliei, acceptând chiar a se 
căsători, doar pentru a salva credinţa. O jertfă pe care Biserica nu a trecut-o cu 
vederea, căci până astăzi Sfânta Pulheria a rămas drept „Împărăteasa care şi-a 
închinat viaţa Ortodoxiei”. 

Pulheria, împărăteasa sfântă a Bizanţulu 





Maria Theotokos a rămas model absolut pentru multe urmaşe ale sale. Una dintre 
ele, o personalitate complexă, este împărăteasa Pulheria a Bizanțului, comemorată 
de calendarul ortodox pe data de 10 septembrie. 


Născută în anul 399, Pulheria a fost primul copil al împăraţilor Arcadie şi Eudoxia, 
care-l osândiseră nedrept şi-l surghiuniseră pe Sfântul loan Gură de Aur. Avea un 
frate, pe viitorul împărat Teodosie al II-lea, şi două surori. 


Împăratul Arcadie a murit în anul 408, lăsându-și copiii orfani. Pulheria, cu 
inteligență nativă şi caracter frumos, a fost educată în greacă şi latină, iar 
înţelepciunea ei a determinat Senatul să-i confere, la numai cincisprezece ani, titlul 
de Augusta, încredințându-i-se ocrotirea fratelui mai mic, Teodosie, până ce acela 
va fi fost apt a domni singur. Pentru a asigura exclusivitatea la tron a lui Teodosie, 
şi implicit stabilitatea şi integritatea imperiului, Pulheria şi cele două surori ale sale 
au făcut legământ de feciorie, încât să nu-şi ia niciodată bărbaţi care să poată 
pretinde tronul imperial de la fratele lor. Ea a orânduit căsătoria lui Teodosie cu 
Atenais, frumoasa fiică a unui filozof atenian păgân, care a primit Creştinismul şi a 
devenit soţia împăratului, luând numele de Evdochia. 


După ce Teodosie a început să domnească, Pulheria a continuat să-şi sfătuiască 
fratele în chivernisirea împărăției. La îndemnul ei, împăratul Teodosie a con-vocat 
Sinodul de la Efes, din 431, cel de al treilea Sinod Ecumenic, care a statornicit 
oficial titlul de Theotokos (Născătoare de Dumnezeu) Maicii lui Hristos. 

În jurul anului 440, Evdochia, manipulată de un curtean eretic, a reuşit să-l întoarcă 
pe împărat împotriva Pulheriei, care s-a retras la o moşie a sa. Nemai-primind 
sfatul surorii sale înțelepte, Teodosie a căzut sub înrâurirea ereziei eutihianiste, o 
formă radicală de monofizism. El a convocat sinodul de la Efes, din 449, 
supranumit „sinodul tâlhăresc”, care a întărit această erezie. Însă, în anul următor, 
împăratul a căzut de pe cal şi a murit. Această întâmplare a adus-o pe Pulheria pe 
tronul împărătesc, ca împărăteasă. 


După cum se cuvenea, ea s-a căsătorit, cu un general şi senator din Tracia, pe nume 
Marcian, spre a domni împreună cu el. L-a încoronat ea însăşi împărat, în faţa 
Senatului, la 24 august 450. Împreună au convocat al patrulea Sinod Ecumenic, de 
la Calcedon, din 451, ce a anulat hotărârile „sinodului tâlhăresc” şi a proclamat cu 
tărie credinţa ortodoxă. 


Au fost mari filantropi, ctitorind nenumărate case pentru săraci, spitale, biserici şi 
mânăstiri. 


Sfânta Pulheria a murit la 10 septembrie 453, lăsându-şi toată averea săracilor. 


(Articol publicat în cotidianul „Evenimentul Regional al Moldovei”, din 10 
septembrie 2013.) 

Sfânta Pulheria, împărăteasa care a apărat învăţătura ortodoxă a credinţei 
împotriva diferitelor erezii ale timpului 





Sfânta împărăteasă Pulcheria, fiică a împăratului bizantin Arcadius (395-408), a 
fost coregentă şi sfatuitoare a fratelui ei, sora cu Teodosie cel mic (cel tânar: 408- 
450). A primit o educație aleasă şi s-a remarcat prin întelepciune şi credința, 
studiind învătăţura ortodoxă. 


Prin eforturile ei s-a zidit biserica PreaSfintei Născătoarei de Dumnezeu (Ieo- 
tokos) la Vlaherne, precum și alte biserici şi mănăstiri. De asemeni, cu ajutorul ei a 
fost convocat Sinodul al III-lea Ecumenic și erezia lui Nestorie a fost condamnată. 


Din cauza intrigilor împărătesei Evdochia (Eudochia) - soție a împăratului Teo- 
dosie cel mic - Pulcheria a fost înlăturată de la putere, aşa încăt ea s-a dedicat 
credinţei şi rugăciunii într-o viaţă de retragere. Totusi, când dezordinea a început 
să pună stapânire pe Imperiu, la cererea fratelui ei, împăratul Teodosie cel tânăr, 
Pulcheria a revenit şi a reuşit să calmeze spiritele încinse de ereticii vremii. 


După moartea lui Teodosie cel mic, Marcian (450-457) a fost ales împărat. Sfânta 
Pulheria a vrut din nou să se retragă, dar atât împăratul cât si ceilalți demnitari ai 
Imperiului au rugat-o să nu refuze tronul, aşa că a devenit logodnică a lui Marcian 
(Marchian). Pentru binele Imperiului a consimțit să devina soția lui Marcian, cu 
condiția să 1 se permită să-şi păstreze fecioria chiar în căsătorie. Aşa încât împărații 
au trăit în curăţie, ca frate şi soră, până la sfârșit. 

Prin eforturile ei s-a convocat Sinodul al IV-lea Ecumenic de la Calcedon, în anul 
451, unde au fost condamnate învăţăturile eretice ale lui Dioscor şi Eutihie. 


În tot cursul vieţii ei Sfânta Pulcheria a apărat învăţătura ortodoxă a credinţei 
împotriva diferitelor erezii ale timpului. A adormit cu pace întru Domnul la 54 de 
ani, în anul 453, după ce a dat o mare parte din bunurile ei săracilor. 

Ștefan Mărculeţ - Răspunsuri duhovniceşti: Sfânta Pulheria, un model de 
vieţuire creştină 

Prea cucernice părinte diacon Ștefan Lucian Toma, Sfânta împărăteasă Pulhe- 
ria, pe care o cinstim astăzi, s-a remarcat în timpul vieţii prin lupta împotriva 
ereziilor condamnate la Sinoadele III şi IV Ecumenice, prin Sfinţenia vieţii, prin 
înțelepciunea şi credinţa de care a dat dovadă la conducerea Imperiului Bizan- 
tin. De ce conducătorii zilelor noastre nu urmează astfel de modele, nu promo- 
vează valorile creştine în Stat şi Biserica Ortodoxă ca instituţie de căpătâi, 
urmând exemplul simfoniei bizantine? 


A vorbi despre Sfânta împărăteasă Pulheria astăzi înseamnă a aduce în discuţie 
vremuri de glorie ale Bizanțului, acel Bizanţ despre care Paul Evdokimov spunea 
în lucrarea sa "Ortodoxia" că "dezvăluie dimensiunea genială a neamului grec". 


Fiica împăratului bizantin Arcadie (395-488), soră cu împăratul Teodosie al II-lea, 
sau cel mic (408-450), Pulheria a devenit coregentă fratelui său, fiind proclamată 
augustă în anul 414, titlu menţinut până în 453, când s-a mutat la Domnul la vârsta 
de 54 de ani. 


Cu excepția unor neînţelegeri cauzate de împărăteasa Evdochia, soţia împăratului 
Teodosie al II-lea, proclamată şi ea augustă, care avea să şi părăsească curtea impe- 
rială, relaţia dintre împărăteasa Pulheria şi împăratul Teodosie al II-lea a fost una 
de real parteneriat în conducerea imperiului. 

Cronicarul Teofanis ne spune că împărăteasa Pulheria avea o înţelegere care co- 
vârşea anii ei în multe aspecte, atmosfera curții imperiale grație aportului ei semă- 
na cu atmosfera unei mănăstiri. 


Potrivit aceluiaşi cronicar, împărăteasa Pulheria şi-a asumat şi a trăit întreaga viaţă 
în votul fecioriei, chiar şi atunci când s-a căsătorit cu Marcian, influent senator al 
vremii, pentru ca acesta să devină împărat, urmând la tron lui Teodosie al II-lea. 
Dincolo de viaţa ei virtuoasă, exemplară, sinodalitatea ortodoxă a considerat-o 
vrednică de pomenire ca sfântă pe împărăteasa Pulheria. 


În primul rând datorită susţinerii dreptei credinţe în timpul celui de-al doilea Sinod 
Ecumenic de la Efes din 431, când a fost înfrânt nestorianismul şi în timpul celui 
de-al IV-lea Sinod Ecumenic de la Calcedon din 451, când dreapta credinţă a 
triumfat asupra monofizitismului. Nu în ultimul rând, nu trebuie uitat că prin 
eforturile acestei împărătese, s-a zidit Biserica Maicii Domnului din Vlaherne, 
existentă până astăzi nu departe de reşedinţa Patriarhiei Ecumenice. 


Mă întrebaţi de ce conducătorii de astăzi nu urmează astfel de modele, precum al 
împărătesei Pulheria, în a promova credinţa ortodoxă? În primul rând, sistemele 
sociale sunt diferite astăzi, deşi nu trăim vremuri bizantine sub aspectul organizării 
sociale, statul român respectă Biserica Ortodoxă ca Biserică majoritară a neamului. 
Dincolo de acest aspect, principiile democratice care guvernează astăzi lumea, 
respectă multiculturalitatea şi pluri-confesionalismul ca politică de stat. Din acest 
motiv, Biserica Ortodoxă este una dintre Bisericile recunoscute de statul român, 
dar nu singura. 


România, ca membră a Organizaţiei Naţiunilor Unite (ONU) din 1955, este obli- 
gată să respecte alături de toate statele membre Declaraţia Universală a Drepturi- 
lor Omului, adoptată şi proclamată de ONU pe 10 decembrie 1948 şi care în artico- 
lul 18 spune explicit că "orice om are dreptul la libertatea de gândire, de conştiinţă 
şi de religie”. Acest drept include şi libertatea de schimbare a religiei şi libera ma- 
nifestare a acesteia. 


Vremurile s-au schimbat aşadar, forța statului bizantin în susținerea Ortodoxiei e 
substituită respectului şi raporturilor paşnice. Greutatea susținerii etosului ortodox 
ne revine, aşadar, nouă, Bisericii: cler şi popor. Cât de mult vom triumfa în acest 
mozaic de orientări spirituale şi culturale ale vremurilor de astăzi, depinde de cât 
de autentic vom şti să ne trăim credinţa. În acest sens, împărăteasa Pulheria, prăz- 
nuită astăzi, poate fi un model vrednic de urmat. 

lulian Dumitraşcu - Sfânta împărăteasă Pulheria sărbătorită în Biserica 
Ortodoxă 





Creştinii ortodocşi o cinstesc sâmbătă, 10 septembrie 2016, pe Sfânta împărăteasă 
Pulheria. Ea este şi ocrotitoarea bisericii din Parohia Pârcovaci, Protopopiatul 
Hârlău, singurul lăcaş de cult din ţara noastră care are acest hram. 








Biserica Parohiei Pârcovaci datează din anul 1834, fiind ctitorită de Gheorghe şi 
Pulheria Ghica, de aici şi hramul nemaiîntâlnit la sfintele lăcaşuri din ţara noastră. 

Din 1993, s-au făcut multiple restaurări, iar pe 30 septembrie 2001 a fost resfințită 
de Prea fericitul părinte Patriarh Daniel, în vremea arhipăstoririi ca mitropolit al 
Moldovei şi Bucovinei. 








De asemenea, prima aşezare monahală atribuită Sfintei împărătese Pulheria este 
Mănăstirea Esfigmenu din Sfântul Munte Athos. 

Pr. Silviu Cluci - Katholikonul Mănăstirii Esfigmenu 





Piatra de temelie a katholikonului a fost pusă în 1808 de către egumenul Teodorit, 
iar sfinţirea a avut loc în 1811, fiind săvârșită de către patriarhul ecumenic Grigorie 
al V-lea. A fost zidit pe locul Katholikonului vechi. Este construit în stil athonit şi 
are opt turle, cea din centru fiind cea mai mare. 


La intrare în biserica mare a mănăstirii se află pictat în partea dreaptă a ușii chipul 
patriarhului Antim al Constantinopolului, iar în partea stângă este chipul mitro- 
politului Moldovei Veniamin Costachi, care a ajutat foarte mult mănăstirea, 
închinându-i şi metocul de la Florești. Domnitorii români care au ajutat mănăstirea 
au fost: Petru Rareş, Radu Paisie, Gavriil Costachi şi alții. 


În partea de miazănoapte a pridvorului se află Paraclisul Sfinţilor Arhangheli, iar în 
cea de miazăzi se află Paraclisul Intrării în Biserică a Maicii Domnului. Pridvorul 
cu coloane şi cele două paraclise incluse în corpul bisericii au fost adăugate în 
1845 de către patriarhul Antim al VI-lea, care a devenit monah în mănăstire. 

Pronaosul şi naosul nu sunt separate prin zid. In naos se află icoana Maicii 
Domnului „Trandafirul neveştejit”. 


Catapeteasma din lemn aurit, bogat în decoraţiuni florale, a fost sculptată în 1813. 
Icoanele împărăteşti au fost îmbrăcate în aur în anul 1850 în Rusia. 


In Sfântul Altar se păstrează aşa-numita „Cruce a Pulheriei”, precum şi o icoană 
bizantină în mozaic (secolul al XIV-lea) care II reprezintă pe Hristos în întregime, 
binecuvântând cu mâna dreaptă, iar în stânga ţinând Evanghelia. 

Mănăstirea Esfigmenu - Pelerinajul părintelui Cleopa la Athos 





Prima aşezare monahală este atribuită împărătesei Pulheria, evlavioasa soție a 
împăratului Marchian (450-457). Adevăraţii întemeietori ai mănăstirii au fost însă 
câţiva sihaştri din secolul XI. 


Urcăm în micul vapor ce face legătura dintre Athos şi portul lerison. Marea este 
liniştită şi sufletele noastre pline de bucuria Duhului Sfânt. 


După un sfert de oră coborâm în portul Mănăstirii Esfigmenu. Aşezată pe malul 
mării într-o mică depresiune împădurită, bogată în livezi de măslini, portocali şi 
lămâi, Mănăstirea Esfigmenu (strâmtoare) este o chinovie cu viaţă de obşte, cu un 
număr de 45 de monahi, în frunte cu egumenul Eftimie, având hramul „Înălţarea 
Domnului”. 


Prima aşezare monahală este atribuită împărătesei Pulheria, evlavioasa soție a 
împăratului Marchian (450-457). Adevăraţii întemeietori ai mănăstirii au fost însă 
câţiva sihaştri din secolul XI. Distrusă şi incendiată de mai multe ori, a fost 
refăcută atât de împăratul bizantin loan al V-lea paleologul (1341-1391), cât şi de 
despoţii Serbiei, Ştefan Duşan şi Gheorghe Brancovici. Cel mai mare stareţ al 
mănăstirii în această epocă a fost Sfântul Grigorie Palama. În secolul XV a fost 
mistuită de un incendiu şi refăcută în secolul XVI de ţarul Alexandru Mihailovici. 

La refacerea mănăstirii au contribuit şi câţiva domni români. Neagoe Basarab dă 
ajutoare anuale în bani la toate mănăstirile atonite, precum şi Vasile Lupu mai 
târziu. Petru Rareş dă ajutoare pentru înnoirea bisericii în anul 1544-1546, precum 
şi domnii fanarioți. Cel mai mare ajutor îl dă însă mitropolitul Veniamin Costachi, 
care îi acordă timp de 12 ani (1806-1818) tot venitul Schitului Floreşti - Vaslui. Cu 
acest venit se înnoiesc biserica şi pictura, şi se reface o mare parte de incintă. Drept 
mulțumită, mitropolitul Moldovei, Veniamin Costachi, este pictat în pridvorul 
bisericii alături de patriarhul Antim al Constantinopolului, ca un mare ctitor. 


Biblioteca mănăstirii conţine 372 manuscrise, dintre care 75 pe pergament, şi 8.000 
cărți tipărite, precum şi numeroase documente vechi. Tezaurul bisericii păstrează 
mai multe sfinte moaşte, icoane vechi şi obiecte de cult preţioase din epoca bizan- 
tină. 


Mulţumim pentru dragoste şi ne continuăm pelerinajul. 


(Protosinghel Ioanichie Bălan, Pelerinaj la Locurile Sfinte, Editura Episcopiei 
Romanului şi Huşilor, 1992, p. 443) 

Sfânta împărăteasă Pulheria şi Sfânta Parascheva 

Împărăteasa Pulheria, 


Sfânta care și-a închinat 
viața Ortodoxiei 


Era o ortodoxă profundă, 

încât palatul imperial, aşa 

cum mărturisesc istoricii 
vremii, „mirosea a mănăstire 
şi nu a reşedinţă imperială”. 

SFINȚII ÎMPĂRAȚI MARCIAN ȘI PULHERIA 


4 - Sfânta Pulheria a fost fiica împăratului Imperiului Bizantin, Arcadie 
A Z - Aceasta s-a distins prin înţelepciune, evlavie şi eforturi 
SA pentru întărirea Ortodoxiei 

A id -  Cuajutorul ei, a fost ridicată Biserica Maicii Domnului din Vlaherne, 
dar şi alte biserici şi mănăstiri 
- Aceasta a fost asociată la tron ca „augustă” , împreună cu fratele său, 
împăratul Teodosie al II-lea, dar ulterior a fost îndepărtată de la 

P conducere şi exilată 

- La insistenţele fratelui său a fost rechemată, iar după moartea 

acestuia a vrut să se retragă din nou 

-  Noulîmpărat, generalul Marcian i-a propus să se căsătorească 

iar aceasta a acceptat cu condiţia de a-şi păstra fecioria 

- Domnia lora constituit o epocă de aur a Imperiului Bizantin 

-  Prineforturile lor, s-au întrunit două Sinoade Ecumenice, 

al III-lea și al IV-lea, în care au fost combătute ereziile nestoriană 

Il şi monofizită 


ni SFÂNMA PYIsHERIA, 
iMPăRăTeasa 


10 SEPTEMBRIE 2076 

Tropgrul Sfintei 
Împărătese Pulheri2 


10 Septembrie - şlasul al 2-lez: 


Sfântă Împărăteasă 
Pulheria, rozsă pe 
Milostivul Dupynezeu 
c2 să de? iertare 
de păcate 
sufletelor nostre. 


Troparul Sfiptei 
Împărătese Pulheria 


10 Septembrie - şlasul al 2-lez: 


Sfântă Împărăteasă 
Pulheria, rozsă pe 
Milostivul Dupnezeu 
c2 să de? iertare 
de păcate 
sufletelor nostre. 

